
A tirin Thu a awm, Thu chu Pathian hnenah a awm, Thu chu Pathian a ni. 
Chu mi chu a tirin Pathian hnenah a awm. Engkim a zain ama siam a ni, 
thil siam zawng zawng hi ama siam loh engmah a awm lo. Amahah chuan 
nunna a awm; chu mi nunna chu mihringte enna a ni a. Eng chu thim 
zingah a lo eng a; thimin chu chu a hre lo. 


Pathian tirh mi pakhat a lo awm a, a hming chu Johana a ni. Chu mi chu 
hriattir turin a lo kal a, eng thu chu hriattir turin; amah avanga mi zawng 
zawngin an rinna tur. Ani chu eng chu ami lo, eng thu chu hriattir tura lo 
kal a ni zawk e. 


Eng tak mi tin tieng thin kha a awm a, khawvelah a lo kal mek am. Ani 
chu khawvelah a awm, khawvel ama siam a ni, khawvelin amah a hre si 
lo. Amaha mite hnenah a lo kal a, amaha miten an lo lawm si lo. 
Nimahsela, amah lawm apiang chu, an hnenah Pathian fate nih theihna tur 
a pe, a hming ringtute chu; chung mite chu thisen hrin an ni lo va, tisa 
duhzawnga hrin an ni hek lo, mipa duhzawng pawha hrin an ni hek lo, 
Pathian hrin an ni zawk e. 


Tin, Thu chu tisaah a lo chang a, kan zingah a awm ta a. (Pa fa mal neih 
ropui angin a ropuizia kan hmu,) khawngaih leh thutakin a khat. 


Johanan a thu a hriattir a, a au va, "Ka hnunga mi zui tur khan mi lehkhalh 
tawh a ni, ka hmaa awm tawh reng a nih avangin,' tia, a thu ka sawi kha 
amah hi a ni," a tia. 


A famkimna kan chang theuh, khawngaih chunga khawngaih leh 
chhawnna nen. Dan thu Mosian a pe khawngaihna leh thutak Isua Krista 
avangin a lo awm. 


Tuman eng lai mahin Pathian an hmu lo, a Fapa mal neih, Pa angchhunga 
awm ngei khan, a chanchin a hril tawh a ni. 


Tin, Judaten, "Tunge inih?" tia, zawt tura, Jerusalem khua ata a hnena 
puithiamte leh Levia chia mite an tirh lai khan heng hi Johana thu lo hriatir 
chu a ni: tang lovin a inpuang a, "Krista chu ka ni lo ve," tiin, a inpuang a. 
Tin, anni chuan a hnenah, "Tunge i nth le? Elija i ni em?" an tia, an zawt a. 
Tin, ani chuan, "Ka ni lo ve," a tia. "Zawlnei kha i ni em?" an ti a. Tin, ani 
chuan, "Ni lo ve," a tia, a chhang a. Tin, anni chuan a hnenah, "A nih leh, 
tunge 1 mh? min tirtute kan chhan theih nan min hrilh ta che. I chanchin 
reng engnge i sawi dawn?" anti a. Tin, ani chuan, "'Lalpa kalkawng tirual 
rawh u,' tia, thlalera autu aw ka ni, Zawlnei Isaia sawi ang khan," a tia. An 
mi tirhate chu Pharisaite hnena mi an ni a. Tin, anni chuan a hnenah, 
"Krista tal, Elija tal, zawlnei tal chu i mh si loh chuan, engatinge 1 baptis 
thin le?" an ti a, an zawt leh a. Tin, Johanan an hnenah, "Keiin tuiin ka 
baptis thin, in zingah mi pakhat in hriat loh a ding a ni, am chu mi zuitu tur 
chu a ni a, a pheikhawk hrui phelh tlak pawh ka ni lo ve," a ti a, a chhang 
a. 


Chung thil chu Jordan rala Betham khuaah, Johana baptisnaah khan an ti a 
ni. 


Tin, atukah chuan Johanan Isua a hnenah lo kal dawnin a hmu a. Tin, a 
sawi a, "En teh u, Pathian Beram No khawvel sual kalpuitu tur saw! Saw 
mi saw a ni, 'Mi pakhat mi lehkhalh khan mi zui dawn, ka hmaa awm sa 
reng a ni," ka tiha kha. Amah chu ka lo hre si lo; nimahsela, Israelten amah 
an hriat theih nan, tuia baptis-in ka lo kal a ni," ati a. 


Tin, Johanan a thu a hriattir a, a sawi a, "Thlarau chu thuro angin van 
atanga chhuk ka hmu a, a chungah a fu reng a. Amah chu ka hre si lo va, 
nimahsela, tuia baptis tura mi tirtu khan ka hnenah, "Tu chungah pawh 
Thlarau zuk fua, a chunga awm reng i hmuh apiang, amah chu Thlarau 
Thianghlima baptistu tur chu a ni ang,' mi ti a. Chu chu ka hmu tawh a, he 
mi hi Pathian Fapa a ni tih ka hriattir tawh," a ti a. 


Tin, atuk lehah Johana a ding a, zirtirte pahnih nen: tin, Isua vei vak lai a 
en a, "En teh u, Pathian Beram No saw," a ti a. Tin, a zirtirte pahnih chuan 


a thu sawi chu an hria a, Isua an zui ta a. Tin, Isua a hawi a, an rawn zui a 
hmu a, an hnenah, "Engnge in zawn?" a ti a. Tin, anni chuan, "Rabbi, (chu 
chu Zirtirtu tihna a ni), khawiahnge i awm?" an ti a. Anin an hnenah, "Lo 
kal ula in hmu ang," a tia. Chutichuan, an kal a, a awmna chu an hmu a, 
chu mi ni chuan a hnenah an awm reng a; zanriah chhum hun lai a ma. 


Johana thu sawi chu hriaa Isua zuitute pahnih chu, a pakhat zawk chu 
Andria, Simon Petera unau a ni. Ani chuan a hmasa berin ama unau 
Simona a hmu a, a hnenah, "Messia kan hmu ta," a ti a, (chu chu Krista 
tihna a ni). Tichuan, Isua hnenah a rawn hruai a. Isuan ani chu a lo ena, 
"Johana fapa Simona i ni, Kiphaa an vuah ang che," a ti a, (chu chu Petera 
tihna a ni). 


Tin, atukah chuan Isua chuan Galili rama kal a tum a, Philipa a hmu a, a 
hnenah, "Mi zui rawh," a ti a. Philipa chu Bethsaida khuaa mi a ni, chu 
chu Andria leh Petera awmna khua bawk a ni. Philipa chuan Nathanaela a 
hmu a, a hnenah, "A chanchin Mosian Dan Lehkhabua a ziak leh, 
Zawlneiten an ziak kha, amah chu kan hmu ta, Nazaret Isua, Josefa fapa 
chu," a tia. Tin, Nathanaela chuan a hnenah, "Nazaret khuaah thil tha a 
chhuak thei em ni?" a ti a. Philipa chuan a hnenah, "Lo kal la, en rawh," a 
tia. 


Isuan Nathanaela a hnena lo kal dawnin a hmu a, a chanchin a lo sawi a, 
"En teh u, Israel mi tak, ngamthlemna reng nei lo saw," a ti a. Nathanaela 
chuan a hnenah, "Nangin engtinnge mi hriat?" a ti a. Isuan a hnenah, 
"Philipan a koh hma che a, theipui bula 1 awm lai khan ka hmu che asin," 
a tia, a chhang a. Nathanaelan a hnenah, "Rabbi, Pathian Fapa ini, Israelte 
Lalber i nih hi," tiin, a chhang a. Isuan a hnenah, ""Theipui bulah ka hmu 
che asin,'1 hnena ka tih avangin i ring a ni maw? Heng aia thil ropui zawk 
hii la hmu ang," a ti a, a chhang a. Tin, Isua vekin a hnenah, "Tih tak 
meuhvin, tih tak meuhvin ka hrilh a che u, Van inhawngah, Pathian 
vantirhkohte Mihring Fapa chungah hian chhuk leh chho in la hmu ang," a 
tia. 

Tin, ni thum niah, Galili rama Kana khuaah lawi chaw a awm a, chutah 
chuan Isua nu a awm. Isua leh a zirtirte pawh lawi chaw eiah an sawm a. 
Tin, uainin a daih ta lo va, Isua nu chuan a hnenah, "Uain an tlachham ta 
e," a ti a. Tin, Isuan a hnenah, "Hmeichhia, nanga mi lo hriat sak tur 
engnge awm? ka hun a la thleng lo ve," a ti a. Tin, a nun rawngbawltute 
hnenah, "In hnena a sawi apiang chu ti zel ang che u," a ti a. Tin, Judate 
silfai dan angin lung tuibel paruk, buk sawmli hmun hnih emaw, hmun 
thum emaw leng theuh, chutah chuan an hung a. Tin, Isuan an hnenah, 
"Tuibelahte tui tikhat rawh u," a ti a. Tin, a rawng rualin an tikhat theuh 
va. Tin, an hnenah, "Tunah thal ula, ruaitheh fatu hnenah kalpui rawh u," a 
ti a. Tin, an kalpui ta a. 


Tin, ruaitheh fatu chuan, tui uaina lo chang ta chu a tem a, a chhuahna chin 
a hre lo va, (tui thal rawngbawltute erawh chuan an hria a), nupui nei tura 
chu a ko ta a, a hnenah, "Mi tinin a tirin uain tha an dah chhuak thin, tin, a 
tam deuh an in hnuin a tha lo deuh chu an dah chhuak thin; nang zawngin 
tun thlengin uain tha i la vawn hi," a ti a. Isuan he a chhinchhiahna tih 
tantirhna hi Galili ram Kana khuaah chuan a ti a, a ropuizia a lantir ta a; 
tin, a zirtirte chuan ani chu an ring a. 


Tin, chu mi hnuah chuan Kapernaum khuaah a zuk kal a, amah leh a nu 
nen, a unaute nen, a zirtirte nen; chutah chuan ni rei lo te an awm a. 


Tin, Judate Kalhlen Kut a hnai tawh a, Isua Jerusalem khuaah a han kal a. 
Tin, Pathian biak ina sebawngte, beramte, thurote zuartuho leh, tangka 
thlengtuho thu a hmu a. Tin, hruihrualin vuakna a siam a, beram leh 
sebawng a zain Pathian biak in atang chuan a hnawt chhuak a, tangka 
thlengtute tangka chu a leihbua a, an dawhkante a namthluk sak bawk a; 
tin, thuro zuartute hnenah chuan, "Heng thil hi heta tangin kalpui rawh u, 
ka Pa in sumdawnna inah siam suh u," a ti a. (Tin, "I ina ka 
thahnemngaihin mi ei zo vang," tih ziak a ni tih, a zirtirte chuan an hre leh 
ta a.) Chutichuan, Judaten a hnenah, "Heng thil i tih hi chhinchhiahna 


engnge min hmuhtir theih?" an ti a, an chhang a. Isuan an hnenah, "He in 
hi tichhia ulang, ni thum chhungin ka tungding leh ang," a ti a, a chhang a. 


Tin, Judate chuan, "He in hi kum sawmli leh kum ruk sak a ni, nangin mi 
thum chhungin i tungding ang maw?" an ti a. 


(Nimahsela a taksa in thu sawi a lo ni zawk si. Chuvangin, mitthi zing ata 
a thawh lehin, chu mi thu chu a sawi tawh tih a zirtirten an hre leh ta a; tin, 
Pathian Lehkha Thu leh Isua thu sawi chu an ring ta a.) 


Tin, Kalhlen Kuta, Jerusalem khuaa a awm lai chuan a thilmak tihte an 
hmu a, mi tam takin a hming an ring ta a. Nimahsela Isua chu an lakah a 
ngampa lo, mi zawng zawng a hriata, mihring thu tumaha hrilhfiah a ngaih 
loh avangin; amahin mihring chhunga awm apiang chu a hre si a. 

Tin, Pharisaite zinga mi, a hming Nikodema, Judate hotu pakhat a awm: 
chu mi chu zanah Isua hnenah a lo kal a, a hnenah, "Rabbi, Pathian hnen 
ata zirtirtua lo kali mi tih kan hria; Pathian an chunga a awm loh chuan 
heng thilmak i tih ang hi tuman an ti thei lo vang," ati a. Tin, Isuan a 
chhang-a, a hnenah, "Tih tak meuhvin, tih tak meuhvin ka hrilh a, che, Mi 
tupawh an pian thar loh chuan, Pathian ram an hmu thei lo vang," a ti a. 
Nikodeman a hnenah, "Mi a tar hnuin engtinnge a pian theih ang? A nu 
pumah vawi hnih lutin a piang thei em ni?" a ti a. 


Isuan a chhang a, "Tih tak meuhvin tih tak meuhvin ka hrilh a che, Mi 
tupawh tuiah leh thlarauva an pian loh chuan Pathian ramah an lut thei lo 
vang. Tisaa piang apiang lisa a ni; Thlarauva piang apiang thlarau a ni. I 
pian thar tur ka tih che hi mak ti suh. Thli khawiah pawh a duh duhin a 
tleh thin, a ri i hria e, nimahsela khawi atanga lo kal nge, khawiahnge a kal 
dawn tih pawh 1 hre si lo; tupawh Thlarauva piang chu chutiangin an 
awm," a tia. Tin, Nikodeman a chhang a, a hnenah, "Chung thil chu 
engtinnge a awm theih ang?" a ti a. Isuan a chhang a, a hnenah, "Israelte 


zirtirtu 1 ni sia, chung chu 1 hre lo maw? Tih tak meuhvin, tih tak meuhvin 
ka hrilh a che, Keinin kan hriat chu kan sawi thin, kan hmuh chu kan 
hriattir thin; nimahsela, kan thu hriattir in awi si thin lo. Khawvela thil ka 
hrilh che u mah awi lo che u a, vana thil hrilh che u ila engtinnge in awi 
ang? Vanah tumah an lawn ngai lo, van atanga lo chhuka chauh lo hi chu, 
Mihring Fapa vana awm hi. 


"Tin, Mosian thlalerah rul a khaikan ang khan, Mihring Fapa hi khaikanin 
a awm bawk tur a ni, tupawh a ring apiangin amah avanga chatuana nunna 
an neihna turin. Pathianin khawvel a hmangaih em em a, chutichuan a 
Fapa mal neih chhun a pe a, amah, chu tupawh a ring apiang an boral loh 
va, chatuana nunna an neih zawk nan. Khawvel thiam loh chantir turin 
Pathianin a Fa khawvelah a tir lo, khawvel amah avanga an dam theihna 
turin a tir a ni zawk e. 


"Tupawh amah ring chu thiam lohvin an awm lo vang, tupawh ring lo chu 
tun apangin thiam lohvin an awm, Pathian Fapa mal neih hming an rin loh 
avangin. Hei hi thiam lohna a ni, eng khawvelah a lo kal a, nimahsela 
miten eng aiin thim an duh zawk, an thiltihte a sual avangin. Tupawh thil 
tisual apiangin eng an haw thin, engah pawh an lo kal lo, chutilochuan an 
thiltihte a lang ang. Amaherawhchu, tupawh tidik apiang an thiltihte 
Pathian avanga ti an ni tih a lan nan, engah an lo kal thin," a ti a. 


Chung hnuah chuan Isua a zirtirte nen Judai ramah an kal a, chutah chuan 
Isua an hnenah a awm reng a, a baptis thin a. Johana pawhin Ainonah, 
Salim khaw kiangah a baptis bawk a, chutah chuan tui a tam avangin; tin, 
mi an lo kal a, baptisma an chang hlawm a. Chutih lai chuan Johana tan 
inah an la khung si lo va. 


Tin, Johana zirtirte leh Juda pakhat, silfai thuah an lo inhnial a. Tin, 
Johana hnenah an lo kal a, a hnenah, "Rabbi, Jordan rala 1 hnena awm, a 
thu mi 1 hriattir khan ngai teh, kha mi khan mi a baptis a, mi zawng zawng 
a hnenah an lo kal a ni," an tia. 


Johanan a chhang a, "Mihringin engmah an nei thei lo, vana mi pek a nih 
loh chuan. Kei Krista ka ni lo ve, a hmaa mi tirh ka ni,' ka tih kha, nangni 
ngei mi hriatpuitu in ni. Mo neitu chu a pasal chu a ni; nimahsela, moneitu 
thian a thu lo ngaichang rengtu chuan moneitu aw a hriat chuan a lawm em 
em thin; hei ka lawmna a thleng ta a nth hi. Am chu tlatlum tur a m, kei 
erawh chu lang tur ka ni. 


"Chung lam atanga lo kal chu mi zawng zawng aia chungnung ber a ni, 
leia piang chu leia-mi a ni a, lei thu a sawi thin, van atanga' lo kal chu mi 
zawng zawng aia chungnung ber a ni. A hmuh leh a hriat apiang a hriattir 
thin a ni; tuman a thu hriattir an awi lo. A thu hriattir awi chuanin, 'Pathian 
chu mi dik tak a ni," tiin, a hming nemin a ziak. Pathian tirh chuanin 
Pathian thu a sawi thin; ani chuan teh kherin Thlarau a pe si lo. Pain Fa a 
hmangaih a, a kutah engkim a zain a pe tawh. Tupawh Fa ring apiangin 
chatuana nunna an nei tawh; nimahsela, tupawh Fa thu awi lo apiangin 
nunna an nei lo vang a, Pathian thinur an chungah a awm reng zawk a ni," 
a tia. 

Tin, Isuan Johana aiin zirtir tam zawk a siam leh a baptis tih Pharisaiten an 
hria tih Lalpa chuan a hriat veleh, (nimahsela Isua meuh chuan a baptis lo, 
a zirtirten an baptis zawk thin), Judai ram chu a kalsan a, Galili ramah a 
kir leh ta a. Tichuan Samari ram a kal tiang tur a ni. 


Chutichuan, Samari ram khaw pakhat, Sukar an tih chu a lo thleng a, 
Jakoban a fa Josefa hnena hmun a pek kiang kha; Jakoba tuichhunchhuah 
pawh kha chutah chuan a awm. Chutichuan, Isua chu a kal hah avangin 
tuichhunchhuah sirah chuan a thu chawt a: chawfak hun lai a ni a. Tin, 
Samari hmeichhe pakhat tui chawiin a lo kal a. Isuan a hnenah, "In tur mi 
pe rawh," a tia. (A zirtirte lah chu ei tur leiin khuaah an kal tawh si a.) 
Chutichuan, Samari hmeichhia chuan a hnenah, "Nang Juda mi i ni a, kei 
Samari hmeichhia ka ni si a, eng tizia nge ka hnena in tur mi dil?" a ti a. 
(Judaten Samari mite engah mah an hmang ngai si lo). 


Tin, Isuan a chhang a, a hnenah, "Pathian thilpek leh, 'In tur mi pe rawh,'1 
hnena titu hi hria la chu, nangin a hnenah i dil zawk tur a ni a, tin, anin tui 
nung a pe tawh tur che a ni," a ti a. Tin, hmeichhia chuan hnenah, "Ka pu, 
khaina engmah 1 nei si lo va, tuichhunchhuah a thuk vei nen, khawi ata nge 
tui nung chu 1 hmuh? Kan pu Jakoba atin i ropui zawk em ni? Ani chuan he 
tuichhunchhuah hi min pe a, amah pawhin a in a, a fapate, a rante nen," a 
tia. Tin, Isuan a chhang a, a hnenah, "Tupawh he tui in apiang an tuihal 
leh ang; tupawh an hnena ka pek tur tui in apiang erawh chu, kumkhuain 
an tuihal lo vang, keiin an hnena tui ka pek tur chu an kawchhungah tui 
hna a lo awm ang a, chatuana nun thlengin a chik chho vang," a ti a. 


Tin, hmeichhia chuan a hnenah, "Ka pu, chu tui chu mi pe rawh, ka tuihal 
loh nan leh, heng thleng thlenga tui chawi tura ka lo kal thin loh nan," a ti 
a. Tin, Isuan a hnenah, "I pasal va ko la, hetah lo haw leh ang che," a ti a. 
Tin, hmeichhia chuan a hnenah, "Pasal ka nei hlei nem," a ti a, a chhang a. 
Isuan a hnenah, "Pasal ka nei hlei nem, 1 tih hi, 1, ti dik e; pasal panga 1 nei 
tawh, tuna mi i neih hii pasal a ni lo reng ani, he thu hii ti dik e," a tia. 
Hmeichhia chuan a hnenah, "Ka pu, zawlnei 1 ni tih ka hre ta. Keini 
thlahtute chuan he tlangah hian Pathian chibai an buk thin; nimahsela, 
nangni zawngin, 'Mihringin Pathian chibai an bukna hmun tur chu 
Jerusalem khuaah a awm,' in ti thin," a tia. 


Tin, Isuan a hnenah, "Hmeichhia, ka thu awi rawh, he tlangah kher lo 
pawh, Jerusalem khuaah kher lo pawh Pa chibai in buk hun a thleng dawn 
ta. Nangnin in hriat loh chibai in buk thin; keini zawngin kan hriata chu 
chibai kan buk thin. Chhanhimna Judate hnen ata a lo chhuak dawn si a. 
Chutichuan a hun a thleng dawn ta, tunah pawh a thleng tawh mek, chu mi 
hunah chuan Pathian chibai buktu taktakten thlarau leh tih tak zetin Pa 
chibai an buk ang, Pain chutiang mi chu a chibai buktu turin a zawng a ni. 
Pathian chu Thlarau a ni; a chibai buktuten thlarau leh tih tak zetin chibai 
an buk tur a ni; a ti a. Tin, hmeichhia chuan a hnenah, "Messia, Krista an 
tih chu, a lo kal dawn tih ka hria, am chu a lo kal hunah engkim min la 
hrilh ang," a ti a. Tin, Isuan a hnenah, "Keimah a betu che hi amah chu ka 


ni asin," a tia. 


Tin, chutih lai chuan a zirtirte chu an lo kal a, hmeichhia a bia chu mak an 
ti hle a; nimahsela, tuman, "Engnge 1 zawn? Engatinge hmeichhia 1 biak?" 
pawh an ti lo. Tin, hmeichhia chuan a tuibel a kalsan a, khuaah a kal a, 
mite hnenah, "Ka thil tih apiang mi hrilh zeltu mi pakhat a awm a, lo kal 
ula, en teh u; Krista a ni thei awm em?" a tia. Tin, anni chu khua ata chu 
an lo chhuak a, a hnen lam an pan ta a. Chu mi hlanin zirtirte chuan a 
hnenah, "Zirtirtu, ei rawh," an ti chiam a. Nimahsela, ani chuan an hnenah, 
"Chaw in hriat loh ei tur ka nei e," a tia. Tin, zirtirte chu an mbia a, "A ei 
tur miin an rawn ken sak em ni chu le?" an inti a. 


Tin, Isuan an hnenah a sawi a, "Mi tirtu duhzawng tih leh, a hna thawh 
zawh tur hi ka chaw a ni. Nangnin, 'Buh sengna tur thla li a la awm,' in ti 
lawm m? Ngai rawh u, ka hrilh a che u, dak ulang lote en rawh u, tun 
apangin seng turin a eng a ni. A attuin hiawh a hmu thin a, chatuana nun 
thlenga awm turin rah a seng thin, a tuhtu leh a attu an lawm dun theih 
nan. Pakhatin a tuh thin a, mi dangin a at thin,' tih thu hi, chu miah chuan a 
dik hle a ni. In thawh rim loh at turin ka tirh die u kha; mi dangin an thawk 
a, nangnin an thawhsa chu in chhunzawm a ni," a tia. 


Tin, hmeichhia chuan, "Ka thil tih apiang mi hrilh zei," tia, a hriattir thu 
avang khan, chu mi khuaa awm Samari mi tam takin Isua an ring ta a. 
Chutichuan Samari mite chu Isua hnenah an lo kal a, an hnena awmah an 
ngen chiam a; tichuan, chutah chuan ni hnih a cham a. Tin, mi dang tam 
takin am a thu avangin an ring ve ta a; tin, anni chuan, hmeichhe hnenah 
chuan, "Tunah zet chuan i thu sawi avanga ring kan ni ta lo; keimahni 
ngeiin a thu kan hria a, he mi hi khawvel Chhandamtu a ni ngei tih kan hre 
ta," an tia. 


Tin, chu mi ni hnih hnuah chuan chuta tangin a chhuak a, Galili ramah a 
kal ta a. Isua ngeiin, zawlnei chu ama khaw lamah chuan chawimawiin a 
awm ngai lo tih a hriattir si thin a. Chutichuan, Galili ram a lo thlenin Galili 
rama miten an lo lawm a, Jerusalem khuaa kut laia a thiltth zawng zawng 


an hmuh avang khan; anni pawh chu kutnaah chuan an kal ve si a. 


Tin, Galili rama Kana khua, tui uaina a chantirna kha a lo thleng ieh a. Tin, 
upa tuemaw a awm a, a fapa Kapernaum khuaah a dam lo va. Tin, Isua 
Judai ram ata Galili ramah a lo kal tih a hriat veleh a hnenah a han kal a, a 
fapa zuk tidam turin a ngen chiam a, a thi lek lek si a. Tin, Isuan a hnenah, 
"Chhinchhiahnate leh thilmakte in hmuh loh chuan in ring tawp lo vang," a 
tia. Tin, upa chuan a hnenah, "Ka pu, ka fa thih hmain lo chhuk ta che," a 
tia. Tin, Isuan a hnenah, "Haw leh ta mai rawh, 1 fapa chu a dam tawh e," 
a tia. Tin, chu mi chuan Isuan a hnena thu a sawi chu a ring a, a kal ta a. 
Tin, a kal chhuk lai mekin a bawiten an lo hmuak a, "I fapa chu a dam ta," 
an lo tia. Tin, ani chuan an hnenah a dam tirh lai a zawt a. Tin, anni chuan 
a hnenah, "Niminah ni her chauhvin a khawsik a reh ta a ni," an ti a. 
Chutichuan, a pan Isuan a hnenah, "I fapa chu a dam tawh e," a tih lai tak 
chu a ni tih a hre ta a; tin, amah leh a chhungten an zain an ring ta a. Chu 
chu Isuan a chhinchhiahna tih a vawi hnihna a ni, Judai ram ata Galili rama 
a lo kalin. 

Chung thil hnuah chuan Judate kut pakhat a awm a; Isua Jerusalem 
khuaah a han kal a. Tin, Jerusalem-ah chuan beram kawngkhar kiangah dil 
a awm a, chu chu Hebrai tawngin Bethesda an ti a, hulhliap panga a nei 
nghe nghe a. Chungah chuan dam lote, mitdelte, kebaite, zengte tam tak 
an mu hlawm a. Dilah chuan vantirhkoh a zuk kal thin a, tui a tifawn thin; 
tichuan tui a lo fawn huna zuang lut hmasa ber chu eng natnaa na pawh ni 
se, a lo dam thin a ni, Tin, chutah chuan kum sawmthum leh kum riat na 
mi tuemaw a awm a. Tin, Isuan a mu chu a hmu a, chutiangin rei tak a 
awm tawh tih a hria a, a hnenah, "Tihdam 1 duh em?" a ti a. Tin, mi damlo 
chuan, "Ka pu, tui a fawnin dila mi dahtu ka nei lo va, ka kal chhungin mi 
dangin mi pen thlak khalh thin," a ti a, a chhang a. Tin, Isuan a hnenah, 
"Tho la, 1 awngphah la la, kein kal tawh rawh," a ti a. Tin, thawkkhatan 
chu mi chu a dam ta nghal a, a awngphah chu a la a, a kal ta a. 


Chu mi ni chu Chawlhni a ni a. Chutichuan Judaten a dam taa hnenah 
chuan, "Chawlhni a nih hi, 1 awngphah 1 lak a thiang lo ve," an ti a. Tin, 
ani chuan an hnenah, "Mi tidamtu ngeiin ka hnenah, 'I awngphah la la, kein 
kal tawh rawh,' mi ti a ni," a ti a, a chhang a. Tin, anni chuan a hnenah, "I 
awngphah la la, kein kal tawh rawh,' i hnena titu chu tunge ni?" an ti a, an 
zawt a. Nimahsela, a dama chuan tunge a nih a hre lo va, chutah chuan 
mipui an awm avangin Isua a kal bo ta si a. 


Nakinah chuan Isuan ani chu Pathian biak inah a hmu a, a hnenah, "Ngai 
rawh, 1 dam tak hi, thil tisual leh tawh suh, chutilochuan thil tha lo lehzual 
in chungah a lo awm dah ang e," a ti a. Tin, chu mi chu a va kal a, Judate 
hnenah chuan a tidamtu chu Isua a ni tih a hrilh a. Chutichuan, Chawlhnia 
chung thilte chu a tih avangin Judaten Isua an tiduhdah ta a. Nimahsela, 
Isuan anni chu a bia a, an hnenah, "Ka Pain tun thleng pawhin hna a thawk 
reng ani, kei pawhin ka thawk ve a ni," a ti a. Chutichuan, Judaten 
tihhlum an tum lehzual a, Chawlhni a bawhchhiat avang chauh pawh a ni 
lo va, Pathian ama Paah a vuah a, Pathian tluka a insiam avang pawhin a 
ni. 


Tin, Isuan an hnenah, "Tih tak meuhvin, tih tak meuhvin ka hrilh a che u, 
Fapain mahniin engmah a ti thei lo, Pa thil tih a hmuh chauh lo chu; thil a 
tih ang apiang chu, Fapa pawhin a ti ve thin. Pain Fapa a hmangaih a, a 
thil tih apiang a hnenah a entir thin; heng aia thil tih ropui zawk hia 
hnenah a la entir ang, mak in tih atan. Pain mitthite a kaitho va, a tinung 
thin angin, Fapa pawhin a duh, apiang a tinung thin. Pain tuma thu a rel sak 
ngai lo, thu zawng zawng Fapa a reltir ta zawk; mi zawng zawngin Pa an 
zah angin, Fapa pawh an zahna turin. Tupawh Fapa zah lo chu. Pa a tirtu 
pawh chu zah lo a ni. 


"Tih tak meuhvin, tih tak meuhvin ka hrilh a che u, Tupawh ka thu hriaa, 
mi tirtu ring chuan, chatuana nunna a nei tawh, thiam lohvin a awm lo va, 
thihna ata a chhuak a, nunnaah a lut ta zawk a ni. Tih tak meuhvin, tih tak 
meuhvin ka hrilh a che u, A, hun a thleng dawn ta, tunah pawh a thleng 


tawh mek, chutih hunah chuan mitthiten Pathian Fapa aw an hria ang a, a 
hria apiang an nung ang. Pain mahnia nun a nei ang bawkin, Fapa pawh 
mahnia nun nein a siam: tin, Mihring Fapa a nih avangin, a hnenah rorel 
tur thu a pe. 


"Heng hi mak ti suh u, a hun a thleng dawn ta, chutih hunah chuan thlana 
awm zawng zawngin a aw an hria ang a, an chhuak vek ang; thil tha titute 
chu nunna changin an tho leh ang a, thil sual titute chu thiam loh changin 
an tho leh ang. 


"Keimahin engmah ka ti thei lo: benga ka hriat ang zelin ro ka rel thin; ka 
rorel chu dik tak a ni, keima thu thuin awm ka tum lo va, mi tirtu thu thu 
zawka awm ka tum thin avangin. Mahni chanchin hriattir ila, ka thu 
hriattir a dik lo vang. Ka chanchin hriattirtu chu mi dang a ni, ani chuan ka 
chanchin a hriattir chu a dik tih ka hria. 


"Nangnin Johana hnenah mi in tir a, tin, ani chuan thutak chanchin a lo 
hriattir kha. Thu hriattir ka pawm erawh chu, mihring thu a ni lo: 
nimahsela in damna turin heng thu hi ka sawi a nih hi. Chu Johana chu 
khawnvar alh tak leh eng tak chu a ni, a engah chuan hlim rih m duh kha. 


"Nimahsela, hriattirna ka neth hi Johana hriattirna thu ai khan a ropui 
zawk a ni: Pain thil tih zawh tura mi pek, ka thil tih ngei hian Pain mi tir 
tih ka chanchin a hriattir a ni. Pa mi tirtu pawh chuan ka chanchin a hriattir 
tawh. Nangnin engtikah mah a aw in hre ngai lo va, a hmel pawh in hmu 
ngai hek lo. A thu pawh in rilruah in pai reng lo, a tirha hi in rin loh 
avangin. Pathian Lehkha in chhiar ngun thin, a chhungah chatuana nunna 
awmin in rin avangin: chung Lehkha chu ka chanchin hriattirtu chu a ni si 
a. Nimahsela, nunna nei turin ka hnenah in lo kal duh si lo. 


Mihring chawimawina ka zawng lo. Nangni ka hria a che u, Pathian 
hmangaihna in rilruah in nei lo ve. Ka Pa hmingin ka lo kal a nih hi, 
nangnin mi lawm si lo: mi dang mahni hmingin lo kal sela, ani chu in lawm 
ang. Nangni inchawimawi tawn lawmte u, engtinnge in rin theih ang? 


Pathian tak chauhva chhuak chawimawina chu in zawng si lo. Keiin Pa 
hnena ka hek che u ring suh u: in hektu chu pakhat a awm, in rin Mosia hi. 
Mosia in rin chuan kei pawh mi ring tawh tur in ni, ani chuan keima 
chanchin asin a ziak ni. Nimahsela, a thu ziak chu in rin si loh chuan, 
engtinnge ka thu in rin ang" a tia. 

Chung thil hnuah chuan, Isua chu Galili dil, Tiberi dil an tih ral leh lamah 
chuan a kal ta a. Tin, dam lote chunga chhinchhiahna a tihte chu an hmuh 
avangin mipui tam takin amah an zui a. Tin, Isua chu tlangah chuan a kal 

chho va, chutah chuan a zirtirte hnenah a thu a. Tin, Kalhlen Kut (Judate 

kut chu) a hnai tawh a. 


Tin, Isua a dak a, mipui tam takin a hnen lam rawn panin a hmu a, Philipa 
hnenah, "Hengho ei tur chhang khawi ata nge kan lei ang?" a ti a. Chung 
thu chu amah fiah nana sawi a ni, a tih tur chu amahin a hre reng si a. Tin, 
Philipa chuan a hnenah, "Mi tinin tlemtea an chan theuh tur pawh, duli 
zahnih man chhangin a daih lo vang," a ti a, a chhang a. Tin, a zirtirte 
zinga pakhat, Simon Petera unau Andria chuan a hnenah, "Buhsanghar 
chhangper panga leh sangha pahnih nei mipa naupang pakhat hetah a 
awm; nimahsela, mi heng zozai zingah hian chung chu eng tham nge ni 
ang?" a tia. Tin, Isuan, "Mite chu thuttir rawh u," a ti a. Tin, chu mi 
hmunah chuan hlobet tam tak a awm. Chutichuan patlingte chu an thu a, 
an tam lam chu sangnga lai an ni a. Tin, Isuan chhangperte chu a la a, 
lawm thu a sawi zawhin a thuhote hnenah chuan a sem a, chutiang bawkin 
sanghate pawh chu an dun tawkin a sem bawk a. 


Tin, an kham hnum, a zirtirte hnenah chuan, "Engmah bo lo turin a bang 
nawite chhar rawh u," a ti a. Chutichuan an chhar a, buhsanghar 
chhangper panga eitute ei bang nawite ichuanin bawmrang sawm leh 
pahnih an tikhat a. 


Tin, mite chuan chhinchhiahna a tih chu an hmuh veleh, "He mi hi, 


zawlnei, khawvela lo kal tur kha a lo nih ngei hi," an ti a. Chutichuan, 
amah chu lala siam tura man luih tumin an lo kal dawn tih Isuan a hria a, 
tlangah amah chauhvin a kal hrang leh ta a. 


Tin, khua a lo tlai lam chuan, a zirtirte chu dilah chuan an zuk kal a; 
lawngah an chuang a, dilah chuan Kapernaum khua an pan a. Tin, khua a 
thim ta a, Isua lah chu an hnen a la thleng si lo. Thlipui nasa tak a tleh 
avangin tui a fawn sang telh telh si a. Tin, fing sawmhnih leh fing nga 
emaw, fing sawmthum emaw an kar chuan, Isua chu dil chungah chuan 
kea kala, lawng rawn hnaihin an hmu a, an hlau va. Nimahsela, ani chuan 
an hnenah, "Keimah ka ni alawm, hiau suh u," a tia. Chutichuan, lawngah 
chuan chuantir an duh ta a; tin, chawplehchilhin lawng chuan an pan 
khawmual chu a thleng ta nghal a. 


Atukah chuan dil ral leh lama mipui dingte chuan, lawng pakhat lo chu 
lawng dang a awm lo va, Isua chu a zirtirte hnenah lawngah chuan a 
chuang ve lo va, a zirtirte anmahni chauhvin an kal tih an hria a. 
(Nimahsela Lalpan lawm thu a sawi hnua, chhang an eina hmun kiangah 
khan, Tiberi khua atangin lawng tete a lo thleng si a.) Chutichuan, mipui 
chuan Isua leh a zirtirte chu an awm ta lo tih an hriatin, anni pawh lawng 
teahte chuan an chuang a, Isua zawngin Kapernaum khua an lo thleng a. 
Tin, dil rala an rawn hmuhin a hnenah, "Rabbi, engtikahnge he lam 1 lo 
thlen?" an ti a. Tin, Isuan an hnenah, "Tih tak meuhvin, tih tak meuhvin ka 
hrilh a che u, chhinchhiahnate in hmuh avanga mi zawng in ni lo va, 
chhangper in ei puar avang khan a nih zawk hi, Chaw dangral mai umin 
phe phe suh u, chatuana nun thlenga awm reng tur chaw, Mihring Fapain a 
pek tur che u chu, umin phe zawk rawh u; Pa Pathian chuan ani chu a 
chhinchhiah tawh si a," a ti a a chhang a. 


Tin, anni chuan a hnenah, "Pathian hna kan thawh theih nan thil engnge 
kan tih tur?" an ti a. Tin, Isuan an hnenah, "Pathian hnathawh chu hei hi a 
ni, a mi tirh hi ring ula," a ti a, a chhang a. Tin, anni chuan a hnenah, 
"Chhinchhiahna engnge 1 tih ang, kan hmuha kan rin theihna tur chein? 


Thil, engnge 1 tih ang? Kan thlahtuten thlalerah manna kha an ei thin, "Van 
atang chuan an hnenah chhang ei tur a pe,' tih ziak angin," an ti a. 


Tin, Isuan an hnenah, "Tih tak meuhvin, tih tak meuhvin ka hrilh a che u, 
Van atanga chhang in hmuh kha Mosia pek che u a ni lo, ka Pa erawh 
chuan van atangin chhang tak a pe che u a nth hi. Pathian chhang chu van 
atanga lo chhuka, khawvel hnena nun petu hi a ni," a ti a. Tin, anni chuan a 
hnenah, "Lalpa, chu chhang chu kumkhuain min pe rawh," an ti a. 


Tin, Isuan an hnenah, "Kei hi nunna chhang chu ka ni; tupawh ka hnena lo 
kal chu a ril a tam lo vang, tupawh mi ring chu engtikah mah a tuihal lo 
vang. Nimahsela, nangnin mi hmuh pawhin mi ring si lo tih ka hrilh che u 
kha. Pain mi pek zawng zawng apiang ka hnenah an lo kal vek ang; 
tupawh ka hnena lo kal chu ka hnawt chhuak tawp lo vang. Mahni 
duhzawng ti turin van atanga lo chhuk ka ni lo va, mi tirtu duhzawng ti 
tura lo chhuk ka ni zawk e. Hei hi mi tirtu duhzawng chu a ni, amin mi pek 
zawng zawng engmah hloh lo ila, m kin niah chuan kaitho zawk ila. Tin, 
hei hi ka Pa duhzawng a ni, tupawh Fa hmu a, ring apiangin chatuana 
nunna nei sela, tin, keiin ni kin niah chuan ani chu ka kaitho vang," a ti a. 


Tin, "Van atanga chhang lo chhuk chu ka ni," a tih avangin, Judate chu a 
chungah an phunnawi a. "He mi hi Josefa fa Isua a ni lo vem ni, a nu leh a 
pa pawh kan hriat hi? 'Van atanga lo chhuk ka mi,' tih, eng ti tiha ti nge ni 
le?" an tia. 


Tin, Isuan an hnenah, "Phun phunnawi suh u. Pa mi tirtuin a hip loh chuan 
tumah ka hnenah an lo kal thei lo vang; tin, keiin ni kin mah chuan a lo 
kala chu ka kaitho vang. Zawlneite lehkhabuah, 'Pathian zirtirin an awm 
vek ang,' tih ziak a ni. Mi tin Pa thu hriaa zir apiang chu ka hnenah an lo 
kal thin. Tumahin Pa an hmu ngai ka ti lo, Pathian hnena lo chhuaka chauh 
lo chuan; ani chuan Pa chu a hmu. Tih tak meuhvin, tih tak meuhvin ka 
hrilh a che u, Tupawh a ring chuan chatuana nunna a nei tawh a ni. Kei hi 
nunna chhang ka ni. In thlahtuten thlalerah manna kha an ei na a, an thi a. 
Hei hi van atanga chhang lo chhuk chu a ni, miin a eia, a thih loh nan. Kei 


hi van atanga chhang nung lo chhuk chu ka ni, tupawhin he chhang hia ei 
chuan chatuanin a nung reng ang, a ni, khawvel nun nana ka pek tur 
chhang chu ka tisa hi a ni," a ti a. 


Chutichuan, Judate an inhnial a, "He mi hian engtinnge a lisa ei turin min 
pek theih ang?" an ti a. 


Tin, Isuan an hnenah, "Tih tak meuhvin, tih tak meuhvin ka hrilh a che u, 
Mihring Fapa lisa in ei a, a thisen in in bawk loh chuan, nangmahmin nunna 
nei hek lo che u. Tupawh ka tisa eia, ka thisen in chuan chatuana nunna a 
nei tawh, tin, ni kin mah chuan ani chu ka kaitho vang. Ka tisa hi chaw tak 
a ni a, ka thisen hi in tur tak ani si a. Tupawh ka tisa eia, ka thisen in chu, 
keimahah a awm reng thin, kei pawh amahah ka awm reng thin. Pa nung 
chuan mi tir a, Pa zara nung ka ni ang bawkin, tupawh mi ei chu kerma 
zarah ani pawh a nung ang. Hei hi van atanga chhang lo chhuk chu a ni, 
chi thlahtute chuan chhang an ei a, an thi ang kha a ni lo, tupawh he mi 
chhang hi ei chu chatuanin a nung reng ang," ati a. 


Chung thu chu inkhawmna inah a sawi a, Kapernaum khuaa a zirtir lai 
khan. Chutichuan, a zirtirte a then tam takin, chu chu an hriatin, "Hei hi 
thu khirh tak a m, tunge dawngsawng thei ang?" an ti a. 


Chutichuan, chu mi thuah chuan a zirtirte an phunnawi tih Isuan a rilruin a 
hria a, an hnenah, "He thu hian a tilungni lo che u elo? Mihring Fapa hi 
hmana a awmna ngaia lawn chhova in hmuh chuan, engtinnge in tih ang le? 
Tinungtu chu thlarau a ni, tisa chu engmahah a tlaktlai lo; in hnena thu ka 
sawite hi thlarau a ni, nunna pawh a ni. Nimahsela, in zingah a then ring lo 
in awm e," a ti a. (Isuan a ring lotute leh a mantirtu tur chu a tir ata a hre 
reng si.) Tin, amah vekchuan, "Chuvangin a ni, in hnenah, 'Pain a puih loh 
chuan, tumah ka hnenah an lo kal thei lo vang,' ka tih kha ni," a ti a. 


Chu veleh chuan a zirtirte a then tam tak an kal bo va, amah an pawl leh ta 
lo va. Chutichuan, Isuan, sawm leh pahnihte hnenah chuan, "Nangni 
pawhin kal bo in duh ve em?" a ti a. Tin, Simon Peteran a hnenah, "Lalpa, 


tu hnenah nge kan kal ang? Nangin chatuana nunna thu 1 nei alawm. Nang 
Pathian mi thianghlim chu 1 ni tih kan awi ta a, hriat pawh kan hria e," a ti 
a, a chhang a. Tin, Isuan an hnenah, "Nangni sawm leh pahnihte hi keima 
thlan in ni lawm ni? In zinga mi pakhat diabola a ni leh nghal vei nen," a ti 
a. (Iskariot Simona fapa Juda, sawm leh pahnihte zinga tel vea thu kha a 
sawi a ni, ani chu a mantirtu tur ani si a). 

Chu mi zawhah chuan Isuan Galili ram a fang a; Judaten amah tihhlum an 
tum avangin Judai ram chu a fang duh lo va. 


Tin, Judate Bawkte Kut chu a hnai tawh a. Chutichuan, a unauten a 
hnenah, "Heta tangin Judai ramah va kal rawh, 1 zirtirte pawhin 1 thiltih hi 
an hmuh thieih nan. Tuman arukin thil engmah an ti lo, mahni hming than 
duh siin. Heng thilte hii tih tak zet chuan, khawvel hnenah inentir rawh," 
an ti a. (A unaute pawh chuan amah an ring si lo va). 


Tin, Isuan an hnenah, "Ka hun a la thleng lo; nangni hun erawh chu 
kumkhuain a thleng reng a ni. Khawvelin nangni an haw thei lo a che u, kei 
erawh chu mi haw thin, an thiltihte a sual tih ka hrilhfiah thin avangin. 
Nangni kutnaah han kal rawh u, kei zawng tun kutah hian ka han kal dawn 
rih lo ve, ka hun a la thlen loh avangin," a ti a. 


Tin, chung thu chu an hnenah a sawi a, Galili ramah a la awm reng a. 
Nimahsela, a unaute chu kutnaa an chhoh tak hnu chuan, ani pawh 
vantlang hriat lohvin, aruk angin a han kal ve a. Tin, Judaten kutnaah 
chuan ani chu an zawng a, "Khawiahnge a awm?" an ti a. Tin, a chungah 
mipuite zinga mi an phunru sup sup a, a thenin, "Mi tha a nie," an ti a; 
thenkhatin, "Hnai lo ve, mipur a bum zawk thin a ni," an ti a. Nimahsela, 
Judate an hlauh avangin tuman a chungchang thu an sawi lang lo. 


Tin, kut vang lai takin. Isua Pathian biak inah a ban kal a, a zirtir a. Tin, 
Judaten, "He mi hian zir ngai lovin engtinnge lehkha a thiam?" an ti a, mak 


an ti hle a. 


Tin, Isuan anni chu a chhang a, "Ka thu zirtir hi ka ta a ni lo va, mi tirtu ta 
a ni zawk. Tupawh ama duhzawng tih duh chuan, thu zirtir hi Pathian 
tihchhuah nge keima phuahchawpa ka sawi, a hria ang. Tupawh mahni 
phuahchawp thu sawi chu, mahni mawina zawng a ni, a tirtu mawina 
zawng erawh chu, chu mi chu mi tak zet a ni, amahah chuan dik lohna 
reng a awm lo. Mosian Dan chu in hnenah a pe lo che u em ni? Nimahsela, 
in zingah tumahin Dan chu in zawh si lo. Nangnin engatinge mi tihhlum in 
tum?" a ti a. 


Tin, mipui chuan, "Ramhuai zawl 1 nih hi; tuinnge tihhlum tum che?" an ti 
a, an chhang a. Tin, Isuan a chhang a, an hnenah, "Thil pakhat ka tih kha 
nangni zawng zawngin mak in tih hi. He mi avang a ni, Mosian serhtan thu 
kha apek che u a, (Mosia tihchhuah a ni si lo va, thlahtute tihchhuah a ni 
zawk si a), Chawlhni pawha mi serh in tan thin ni. Mosia Dan bawhchhiat 
loh nan Chawlhniah pawh mipain a serh a tantir si chuan, keiin Chawlhnia 
mi ka tihdam tak viah avangin ka chungah in thinur bik maw? A lan angin 
ngaihtuah suh ula, fel takin ngaihtuah zawk rawh u," a ti a. 


Tin, Jerusalem khuaa mi thenkhatin, "He mi hi tihhlum an tuma chu a ni 
lawm ni? En teh u, alangin thu a sawi a, a hnenah engmah an sawi si lo. 
Amah hi Krista a ni tih hotuten an hre ta tak zet cm maw ni aw? He mi hi 
a pianna chin lam kan hre si a, Krista erawh chu a lo thlen hunah chuan a 
pianna chin tuman an hre lo vang," an ti a. 


Chuvang chuan Isuan Pathian biak ina a zirtir pahin a au va, "Nangnin mi 
hria e, ka pianna chin pawh in hria e. Nimahsela mahni thua lo kal ka m lo, 
mi tirtu hi mi tak zet a ni, ani chu inhre si lo. Kei erawh chuan ani chu ka 
hria; a hnen atanga lo chhuak ka ni a, ani chuan mi tir a ni si a," ati a. 


Chutichuan, ani chu man an tum a, nimahsela a hun a Ia thlen loh avangin 
tuman an khawih si lo. Mipui a then tam tak erawh chuan ani chu an ring 
a, "Krista chu a lo thlen hunah, he mi tih aia tam zawk thilmak a rawn ti 


ang em ni?" an tia. 


Tin, Pharisaiten a chunga mipui phunrukna thute chu an hria a; tichuan, 
puithiam lalte leh Pharisaiten a man turin tiangkengtute an tir ta a. 


Tin, Isuan, "Rei lo te in hnenah ka la awm rih zet ang a, mi tirtu hnenah ka 
kal ang. Nangnin mi zawng ang a, mi hmu si lo vang; ka awmnaah pawh in 
lo kal thei lo vang," a ti a. 


Tin, Judate an inbia a, "Kan hmuh loh turin he mi hi khawiahnge a kal 
dawn? Grikte zinga Pem Darhho hnena kalin Grikte chu a zirtir dawn em 
ni ang? Nangnin mi zawng ang a, mi hmu si lo vang a; ka awmnaah pawh 
in lo kal thei lo vang,' a tih hi, eng a tihna nge ni ang?" anti a. 


Tin, kut tiak dawn ni, ni ropui berah chuan, Isua a ding a, a au va, 
"Tupawh a tuihal chuan ka hnenah lo kal sela in rawh se. Tupawh mi ring 
chu Pathian Lehkha sawi angin tui nung luite a pumah a lo luang chhuak 
ang," a tia. 


(Chung thu chu a ringtuten Thlarau an neih tur thu a sawi a ni; Thlarau chu 
pek a la ni rih lo, Isua chu chawimawia a la awm loh avangin.) 


Chutichuan, mipui zinga thenkhatin chung thu chu an hriatin, "Hei hi 
zawlnei chu a nih tak hi," an ti a. Thenkhatin, "Hei hi Krista chu a ni," an ti 
a. Thenkhat erawh chuan, "Khawnge Krista chu Galili rama a lo chhuah 
tehlul ang? Krista chu Davida thlahte zingah, Davida awmna khua 
Bethlehemah a chhuak tur a ni tih Pathian Lehkhain a sawi lo vem ni?" an 
tia. Chutichuan amah avangin mipui chu an inthen a, an inkhing ta a. 
Thenkhat chuan man an duh a, nimahsela tuman an khawih si lo. 


Tin, tiangkengtute chu puithiam lalte leh Pharisaite hnenah an 10 kal leh a; 
tin, anni chuan an hnenah, "Engatinge in rawn hruai loh?" an lo ti a. 
Tiangkengtute chuan, "Sawtiang rengin miin thu an sawi ngai lo," an ti a, 
an chhang a. Tin, Pharisaite chuan an hnenah, "Nangni pawh bumin in 


awm ve ta elo? Hotute leh Pharisaite zinga mi reng reng amah ring an 
awm tawh em ni? Heng Dan hre lo mipuite tehchai hi anchhe dawng an ni 
asin," an ti a, an chhang a. 


Nikodema, hmana Isua hnena lo kal kha, an zinga tel ve a ni a, an hnenah, 
"Ama ka ngeia a thu hriat leh a thiltih hriat hmain kan danin mi thiam loh 
a chantir ngai em mi?" a ti a. Anni chuan a hnenah, "Nang pawh chu Galili 
mi i ni ve elo? Zawng la, Galili ramah chuan zawlnei tumah chhuak tur an 
awm lo tih hre ta che," an ti a, an chhang a. 


Tin, mi tin mahni in theuhvah an kal ta a. 

Isua erawh chu Oliv tlangah a kal ta zawk a. Tin, zingah Pathian biak inah 
a lut leh a, mi zawng zawng a hnenah an lo kal a; tin, ani chu a thu a, an 
mahni a zirtir a. 


Tin, lehkhaziaktute leh Pharisaiten hmeichhe pakhat a uire lai an man an 
rawn hruai a; tin, a laiah an dintir a, Isua hnenah, "Zirtirtu, he hmeichhia hi 
a uire lai an mana ni, a uire lai takin. Dan Lehkhabuah, Mosian hetiang mi 
hi lunga denhlum thu min pe a; nangin engtinnge i ngath?" an ti a. Chu thu 
chu amah fiah nan an ti a, a hekna tur an hmuh theih nan. Chutichuan, Isua 
a kun a, a kutzungin leiah a ziak a. 


Tin, an zawh sek sek avangin ani chu a tho va, an hnenah, "In zinga sual 
nei lo apiangin amah chu lungin deng hmasa rawh se," ati a. Tin, a kun leh 
a, a kutzungin leiah a ziak leh a. Tin, anni chuan a thu sawi chu an hriatin, 
upa berin a tan a, a tawp thlengin, pakhat khatin an relh chhuak ta zel a; 
chutichuan Isua chauh a awm ta a, hmeichhia a laia a awmna ngaia awm 
nen khan. 


Tin, Isua a tho va, a hnenah, "Hmeichhia, khawiahnge an awm tak? 
Tuman thiam loh an chantir na che nge?" a ti a. "Tin, ani chuan, "Lalpa, 


tuman mi chantir lo ve," a tia. Tin, Isuan, "Kei pawhin thiam loh ka 
chantir lo va che; kal la, tun hnuah tisual leh tawh suh." a ti a. 


Tin, Isuan an hnenah thu a sawi leh a, "Kei khawvel entu ka ni; tupawh mi 
zui chu thimah a leng tawp lo vang a, nunna eng a nei zawk ang," a ti a. 
Chutichuan Pharisaiten a hnenah, "Mahni thu hriattir 1 ni: 1 thu hriattir a 
dik lo ve," an ti a. Isuan an hnenah, "Mahni thu hriattir mah ila, ka thu 
hriattir a dik a ni, ketin ka lo chhuahna leh ka kalna tur chin pawh ka hria 
e, nangni zawngin ka lo chhuahna leh ka kalna tur chin pawh in hre si lo. 
Nangnin tisa angin in sawisel thin; kei zawngin tumah ka sawisel lo. A ni, 
sawisel mah ila ka sawiselna a dik ang; keimah chang ka mi lo va, kei leh 
Pa mi tirtu kan ni zawk sia. A ni, in Dan Lehkhabuah pawh, 'Mi pahnih 
thu a dik,' tih ziak a m bawk alawm. Kei hi mahni thu hriattirtu ka m, Pa 
mi tirtu chuan ka thu a hriattir bawk," a ti a, a chhang a. 


Tin, anni chuan a hnenah, "I Pa khawiahnge?" an ti a. Isuan, "Nangnin kei 
mi hre lo, ka Pa pawh in hre lo; kei mi hriat chuan, ka Pa pawh in hria 
ang," tiin, a chhang a. Chung thu chu Pathian biak inah a zirtir pahin, 
thawhlawm dahna hmunah a sawi a; tuman amah an man si lo, a huna la 
thlen loh avangin. 


Tin, ani chuan an hnenah, "Ka kal bo dawn hi, nangnin mi zawng ang a, in 
sual nei rengin in thi ang; ka kalna turah in lo kal thei lo vang," a ti leh a. 
Tin, Judaten, "K-a kalna turah in lo kal thei lo vang,' a tih hi, a intihlum 
dawn em ni?" an ti a. Tin, ani chuan an hnenah, "Nangni hnuai lama 
chhuak in ni; kei zawng chung lama chhuak ka ni; nangni he khawvela 
chhuak hi in ni; kei zawng he khawvela chhuak hi ka m lo. Chuvangin, in 
hnenah, 'In sual nei rengin in thi ang,' ka tih kha; ani chu ka ni tih in awi loh 
chuan, in sual nei rengin in thi mawlh ang," a tia. Tin, anni chuan a 
hnenah, "Tunge maw inih le?" an ti a. Isuan an hnenah, "A tir ata in hnena 
ka sawi thin kha. Nangni chungchang thuah hian thil tam tak sawi tur leh 
ngaihtuah tur ka nei; engpawh ni rawh se, mi tirtu chu mi dik tak a ni; a 
hnena thu ka hriat apiang khawvel hnenah ka hrilh hi," a ti a. Pa thu an 


hnenah a sawi tih an hre lo. 


Chutichuan, Isua vekin, "Nangnin Mihring Fapa hi in khaikan hnuah, ani 
chu ka ni tih leh, keiin mahni thuin thil engmah ka ti lo va. Pam mi hrilh 
ang zelin heng thu hi ka sawi zawk ani tih in lo la hria ang. Mi tirtu chu ka 
hnenah a awm a, mi thlahlhlam lo ve; a thil lawmzawng apiang ka tih fo 
avangin," a ti a. 


Tin, chung thu chu a sawi latin mi tam takin amah chu an ring ta a. 
Chutichuan, Isuan a ringtu Judate hnenah chuan, "Ka thua in awm reng 
chuan, ka zirtirte in ni tak tak ang; tin, thutak in hria ang a, thutak chuan 
bawi a ban ang che u," ati a. Tin, anni chuan a hnenah, "Abrahama thlahte 
kan ni asin, tun thlengin tuma bawiah kan awm ngai lo, 'Bawi a ban ang 
che u," eng ti tiha 1 ti nge ni?" an ti a, an chhang a. 


Tin, Isuan an hnenah, "Tih tak meuhvin, tih tak meuhvin ka hrilh a che u, 
Tupawh thil tisual apiang, sual bawi a ni. Bawi chu kumkhuain inah a awm 
reng lo; fapa erawh chu kumkhuain a awm reng thin. Chutichuan, Fapain 
bawi a ban che u chuan, in chhuak tak meuh ang. Abrahama thlahte in ni 
tih ka hria e: ni mah ula, mi thah in tum si, ka thuin in rilrua awmna a neih 
loh avangin. Keiin ka Pa hnena thil ka hmuh chu ka sawi thin; nangni 
pawhin in pa hnena thil in hriat chu in ti thin," a ti a. 


Tin, anni chuan a hnenah, "Kan pa Abrahama a ni," an ti a, an chhang a. 


Tin, Isuan an hnenah, "Abrahama fate in nih chuan, Abrahama thil in ti ang 
chu. Nimahsela, tunah mi thah in tum si. Pathian hnena thutak ka hriat, 
hrilhtu che u ka ni asin; Abrahama zawngin hetiangin a ti lo ve. Nangni 
zawngin in pa thil chu in ti thin," a ti a. Tin, anni chuan a hnenah, "Inuirea 
hrin kan ni lo ve, Pa pakhat chauh kan nei, Pathian chu," an ti a. 


Isuan an hnenah, "Pathian in Pa a nih chuan nangnin mi hmangaih ang chu; 
Pathian hnena chhuak leh a hnen ata lo kal ka ni si a; kerma thua lo kal ka 
ni hek lo, amahin mi tir zawk a ni. Engatinge ka tawng awmzia in hriat 


loh? Ka thu in dawnsawn theih loh avang a ni. Nangni zawng in pa diabola 
hnena chhuak in ni a, in pa duhzawng tih in duh a ni. Ani chu a tir ata 
tualthat a ni, thutakah a awm lo, a chhungah thutak reng a awm loh 
avangin. Dawt thu a sawiin ama tihchhuaha sawi a ni thin; dawthei am si, 
dawt pa pawh a ni. Thutak ka sawi avangin nangnin mi ring lo a ni. In 
zingah tuinnge sual kawngah thiam loh mi chantir thei awm ? Thutak ka 
sawi pawhin nangnin engatinge mi rin loh? Pathian hnena chhuak chuan 
Pathian thu a pawm thin; he mi avang hian in pawm lo a ni, Pathian hnena 
chhuak in nth. loh avangin," a ti a. 


Tin, Judate chuan ahnenah, "Samari mi, ramhuai zawl i ni kan tih kha, kan 
li dik zet lo vem ni?" an ti a, an chhang a. Isuan, "Ramhuai zawl ka ni lo 
ve; ka Pa ka chawimawi a ni zawk e, nangnin ka hming in tihchhiat hi. 
Nimahsela, mahni mawina zawng ka ni to; a zawngtu leh a ngaihtuahtu mi 
pakhat a awm a ni. Tih tak meuhvin, tih tak meuhvin ka hrilh a che u, Miin 
ka thu a zawm chuan, kumkhuain thih ni hmel a hmu lo vang," a ti a. Tin, 
Judaten a hnenah, "Ramhuai zawl i ni tih tunah kan hre ta. Abrahama a thi 
tawh, zawlneite nen, nangin, 'Miin ka thu a zawm chuan, kumkhuain thihna 
a tem lo vang,'1 ti sia. Kan thlahtu Abrahama aiin i ropui zawk em ni? Ani 
pawh a thi tawh, zawlneite pawh an thi tawh; tuahnge 1 insiam?" an ti a. 


Tin, Isuan "Mahni inchawimawi ila ka mawi engah mah a ni lo: 'Kan 
Pathian,' in tih ka Pa chu, mi chawimawitu a ni; nangnin amah in hre si lo; 
kei erawh chuan amah ka hria; 'Amah ka hre lo,' ti ila, nangmahni anga 
dawthei bawk ka m ang: chutichuan amah ka hria a, a thu pawh ka zawm 
thin. In thlahtu Abrahama kha, ka ni hmu tur a nih avangin a hlim em em 
thin, tin, a hmu ngei a, a lawm hie a," a ti a, a chhang a. Tin, Judate chuan 
a hnenah, "Nang kum sawmnga pawh la ni lo pui che, Abrahama i hmu em 
mi?" an ti a. Isuan an hnenah, "Tih tak meuhvin, tih tak meuhvin ka hrilh a 
che u, Abrahama awm hma pawhin ka awm," a ti a. 


Chutichuan a den nan lung an chhar a; nimahsela Isua a biru a, Pathian 
biak in ata chu a chhuak ta a. 

Tin, Isuan a kal pahin a pian tirh ata mitdel pakhat a hmu a. Tin, a zirtirten 
a hnenah, "Rabbi, mitdel saa a pian hi tuinnge thil tisual, he mi hian nge a 
nu leh a pain?" an ti a, an zawt a. 


Isuan, "He mi hian a tisual hek lo, a nu leh a pain an tisual hek lo; Pathian 
hnathawh a chunga a lanna tur a nih zawk hi. Chhun a nih latin mi tirtu hna 
kan thawk tur a ni; zan a nih dawn tak hi, chu mi hunah chuan tuman hna 
an thawk thei lo vang. Khawvela ka awm chhungin khawvel entu ka ni," a 
tia, a chhang a. Chutianga a sawi zawh chuan, leiah chil a chhak a, chil 
chuanin hlum a siam a, tin, hlum chu a mitah a hnawih a, tin, a hnenah, 
"Siloam dilah va sil rawh," a ti a. (Siloam chu "Tirh," tihna a mi). Tin, a va 
kal a, a sil a, mitvarin a lo haw leh ta a. 


Chutichuan, a vengte leh hmana a kutdawh hmu thinten, "He mi hi thil 
chunga kutdawh thina kha a mlo vem ni?" an ti a. Mi dangin, "Ani kha a 
nih hi," an ti a. Mi dangin, "A ni lo ve, a anpui a nih zawk hi," an ti a. Ani 
chuan, "Kha kha ka ni," a ti a. 


Tin, anni chuan a hnenah, "I mit engtinnge a lo var le?" an ti a. Ani chuan, 

"Isua an tih khan hlum a siam a, ka mitah a hnawih a, 'Siloam dilah va kal 
la, sil rawh,' mi ti a, chutichuan ka va kal a, ka sil a, mitvarna ka hmu ta a 

nih hi," a tia. Tin, anni chuan a hnenah, "Ani chu khawiahnge a awm?" an 
tia. "Ka hre lo," a tia. 


Tin, chu mi hmaa mitdela chu Pharisaite hnenah an hruai a. Tin, Isuan 
hlum a siam a, a mit a tihvar ni kha Chawlhni a ni a. Chutichuan, 
Pharisaiten a mit a lo var tak danzia an zawt leh a. Ani chuan an hnenah, 
"Ka mitah hlum a dah a, ka sil a, ka hmu thei ta mai a ni," a tia. Tin, 
Pharisai thenkhatin, "Chu mi chu Chawlhni a puithu loh avangin, Pathian 
hnena chhuak a ni lo vang," an ti a. Thenkhat erawh chuan, "Mi suulin 
engtinnge hetiang thilmak a tih theih ang?" an ti a. Tin, an inthen a, an 
inkhing ta a. Tin, mitdel hnenah chuan, "I mit a tihvar kha nang eng angin 


nge amah chu i ngaih?" an ti leh a. Tin, ani chuan, "Zawlnei a ni," a ti a. 


Nimahsela, Judaten a mit lo var taa nu leh pa chu an koh hma loh chuan, 
mitdel a mi thin a, a mit a lo var ta tih, a chungchang thu chu an awi to va. 
Tin, a nu leh a pa hnenah, "He mi hi, in fapa mitdel saa piang a ni in tih 
kha a ni em? Engtinnge tunah a hmuh theih tak le?" tiin, an zawt a. Tin, a 
nu leh a pa chuan, "Hei hi kan fapa a ni tih kan hria, mitdel sain a piang tih 
pawh kan hria; nimahsela, engtinnge tunah hian a lo hmuh theih tak hi kan 
hre lo, a mit tivartu pawh kan hre hek lo; amah zawt rawh u, patling a ni 
alawm; ama thu chu aman sawi ane hmiang," an ti a, an chhang a. 


Judate an hlauh avangin a nu leh a pa chuan chung thu chu an sawi a ni, 
Judaten, chung hma pawh chuan tupawhin, "Ani chu Krista a ni," tia a tan 
chuan, inkhawmna in a hnawng ang tih an remti tiang si a. Chuvang chuan 
a ni, a nu leh a pa chuan, "Patling a ni alawm, amah zawl rawh u," an tih 
ni. Chutichuan, mitdel chu an ko nawn leh a, a hnenah, "Pathian fak rawh, 
kha mi kha zawng mi sual a ni tih kan hria e," an ti a. Tin, ani chuan, "Mi 
sual a ni nge ni lo ka hre lo, kawng khat ka hria, tun hma khan ka mit a del 
a, tunah ka hmuh theih tak hi," a ti a, a chhang a. Tin, anni chuan a 
hnenah, "I chungah engtinnge a tih? I mit engtinnge a tihvar?" an ti a. Tin, 
ami chuan an hnenah, "Nichinah khan ka hrilh che u kha, in hre duh si lo; 
engatinge in hriat leh duk tak ni? Nangni pawh a zirtirte nih ve in duh elo?" 
tiin, a chhang a. Tin, anni chuan an hau va, "Nang hi ama zirtir i ni a, keini 
zawng Mosia zirtirte kan ni asin. Pathianin Mosia a bia tih kan hria, he mi 
teh chai hi khawia lo chhuak nge a nth kan hre hrep lo ve," an ti a. 


Tin, chu mi chuan an hnenah. "Chu tak chu a ma makna chu, khawia lo 
chhuak nge a nih in hriat loh va, ka mit a tihvar miau si hi. Pathianin mi 
sual thu a ngaithla thin lo tih kan hria: nimahsela, tupawhin Pathian a 
ngaihsak a, a duhzawng a tih chuan, Pathianin ani chu a ngaithla thin. 
Khawvel awm tirh ata tuman mitdel saa piang mit an tivar leh tih an hre 
ngai lo. He mi hi Palhian hnena chhuak a nih loh chuan, engmah a ti thei lo 
vang," a tia, a chhang a. 


Tin, anni chuan a hnenah, "Nang sual lailet dera piang i ni alawm, nangin 
min hrilh vei em ni?" an ti a, an chhang a. Tichuan, ani chu an hnawt 
chhuak ta a. 


Tin, an hnawt chhuak tih Isuan a lo hria a; tin, a zawng chhuak a, "Palhian 
Fapa i ring em?" a tia. Tin, ani chuan. "Ka pu, ani chu tunge ni, ka rin 
theih nan?" a li a, a chhang a. Isuan a hnenah, "Ani chu 1 hmu tawh reng 
alawm, a betu mek che hi a ni alawm," a ti a. Tin, ani chuan, "Lalpa, ka 
ring e," a ti a, chibai a buk a. Tin, Isuan, "Rorei turin he khawvelah hian lo 
kal ka ni, mitdelte chu an mit a lo varna tur leh, mitvarte chu an mit a lo 
delna turin," a ti a. Tin, a hnena Pharisai awmte chuan, chung thu chu an 
hria a, a hnenah, "Keini pawh hi mitdel kan ni ve elo?" an ti a. Tin, Isuan 
an hnenah, "Mitdel in nih chuan sual in nei lo vang; nimahsela, 'Kan hmu 
thei e,' tunah in ti si a, chuvangin in sual a awm reng a ni. 

"Tih tak meuhvin, tih lak meuhvin ka hrilh a che u, Tupawh beram huanga 
kawngkhara lut lova, dang lama lawn lut chu, chu mi chu englo rukhmang 
leh suamhmang a ni e. Tupawh kawngkhara lut erawh chu, beram vengtu 
a ni. Kawngkhar vengtuin ani chu a lo hawn sak thin a; beramten a aw an 
hre thin a; ama beramte chu an hmingah a ko theuh va, a hruai chhuak thin 
a. A ta zawng zawng a chhuahtir veleh, an hma a hruai a, beramte chuan 
amah an zui thin a, a aw anhre si a. Mi dang zawng an zui lo vang a, an 
tlan bosan zawk ang; mi dangte aw zawng an hriat loh avangin," a ti a. 


Chu tehkhin thu chu Isuan an hnenah a sawi a; nimahsela, eng thu nge an 
hnenah a sawi tih an hre si lo. 


Chutichuan, Isuan an hnenah a sawi leh a, "Tih tak meuhvin, tih tak 
meuhvin ka hrilh a che u, Kei hi beram kawngkhar chu ka ni. Ka hmaa lo 
kal zawng zawngte kha rukhmangte, suamhmangte an ni vek a; nimahsela, 
beramte chuan an thu an awi lo. Kei kawngkhar chu ka m; tupawh 
keimahah a luh chuan, humhimin a awm ang a, a lutin a chhuak ang a, ei 


tur a hmu bawk ang. Rukhmang chu, ru tur leh tihlum tur leh tichhe tur lo 
chuan, a lo kal lo; kei zawng nun an neih nan, tam taka an neih nan, lo kal 
ka ni. Kei beram vengtu tha ka ni, beram vengtu thain beramte tan a nun a 
pe thin. Inhlawhfa, beram vengtu tak ni lova, beramte a ta ni lova chuan, 
chinghne lo kal a hmuhin beramte a tlansan thin; tin, chinghnia chuan 
beramte a sen a, a tidarh thin: inhlawhfa a ni a, beramte a ngaihsak loh 
avangin a tlan bo thin a ni. Kei zawng beram vengtu tha ka m; Pain mi hriat 
leh kein Pa ka hriat ang hian ka ta ka hria a, ka ta pawhin mi hria a ni; tin, 
beramte tan chuan ka nun ka pe. Tin, he beram huanga mi lo hi, beram 
dang ka nei; anni pawh ka la rawn hruai tur a ni, ka aw pawh an hria ang; 
chutichuan pawl khatin an awm ang a, a vengtu pakhat nen. 


"He mi avangin Pain mi hmangaih a ni, lak leh tura ka nun ka pek dawn 
avang hian. Tuman mi lak sak lo vang, kerma thu thuin ka pe zawk dawn a 
ni. Pe thei ka ni, la leh thei pawh ka ni. He thupek hi ka Pa hnenah ka hmu 
ani," atia. 


Chung thu avang chuan Judate an inthen a, an inkhing leh a. A then tam 
takin, "Ramhuai a zawl a, a a a nih hi; engatinge a thu in ngaihthlak?" an ti 
a. A thenin. "Heng thu hi ramhuai zawl thu sawi a ni lo ve. Ramhuaiin 
mitdel mit a tivar thei em ni?" anti a. 


Tin, Jerusalem khuaa Inpumpek Kut lai a ni a; chu chu thlasik lai a ni. Tin, 
Isua Pathian biak inah, Solomona hulhliapah a vei a vei a. Tin, Judate a 
velah an lo kal a, a hnenah, "Eng chen nge tui lai rapin min siam dawn? 
Krista 1 nih chuan, fiah takin min hrilh rawh," an ti a. 


Isuan an hnenah, "Ka hrilh tawh che u kha, in awi si lo; ka Pa hminga thil 
ka tih hi, heng hian ka chanchin a hriattir a nih hi. Nimahsela, in awi si lo, 
ka beram zinga mi in nih loh avangin. Ka beramten ka aw an hre thin, kei 
pawhin anni chu ka hria, anni chuan mi zui thin; an hnenah chatuana nunna 
ka pe a; kumkhuain an boral lo vang a, tuman ka kut ata mi chhuh sak hek 
to vang. Anni mi petu, ka Pa chu, mi zawng zawng aia ropui ber a ni a; 
tuman Pa kut ata chu an chhuh sak thei lo vang. Kei leh Pa chu pumkhat 


kan ni," tiin, a chhang a. 


Tin, Judate chuan a denna turin lung an chhar leh a. Tin, Isuan anni chu a 
bia a, "Pa hnena chhuak hnathawh tha tam tak ka entir che u a, khang 
hnathawhte zingah khan hna eng avang khan nge lunga mi den dawn hi?" a 
tia. Judate chuan a hnenah, "Hna tha chungah lungin kan den dawn loh 
che hi: Pathian 1 sawichhiat chungah leh, nang, mihring ni si a, Pathiana 1 
insiam avang zawk hian a ni," tiin, an chhang a. 


Isuan an hnenah, "In Dan Lehkhabuah 'Pathiante in ni ka ti," tih ziak a ni lo 
vem ni? Pathian thu thlennate mah pathianho an tih chuan, (Pathian 
Lehkha Thu ban theih a ni si lo va), Pain a ruata, khawvela a tirha 
chungah hian, 'Pathian Fapa ka mi,' ka tih avangin, 'Pathian i sawichhia,' in 
tia ni maw? Ka Pa hna thawk ka nih loh chuan, mi ring suh u. 
Amaherawhchu, thawk ka nih chuan, kei mi ring lo mah ula, hnathawhte 
tal hi ring rawh u; Pa keimahah a awm tih leh, kei Paah ka awm tih in 
hriata, in rin nan," atia, a chhang a. 


Chutichuan, ani chu man an tum leh a, nimahsela an kut ata a chhuak a, 
Jordan lui ralah, Johanan a lira mi a baptisna lamah khan a kal bo leh a, 
chutah chuan a awm ta reng a. Tin, mi tam tak a hnenah an lo kal a; 
"Johanan chhinchhiahna engmah zawng a ti lo va; nimahsela Johanan he 
mi chungchang thu a sawi apiang kha a lo dik hle hi," an ti a. Tin, chutah 
chuan mi tam takin aman an ring ta a. 

Tin, mi pakhat, Mari leh a laizawn Marthi awmna khua Bethani-a mi, 
Lazara, dani lo a awm a. (Mari hriak rimtui Lal hnawiha, a sama a ke 
hrutu kha, kha mi nuta Lazara a ni, dam lo chu). Tin, a farnuten Isua 
hnenah, "Lalpa, ngai teh, 1 hmangaih kha a dam lo ve." tiin mi an tir a. Tin, 
Isuan chu chu a hria a, "He na hi thihna tur a ni lo, Pathian maw i nan a ni 
zawk e, Pathian Fapa chu he mi avang hian a la mawina turin," a ti a. Tin, 
Isuan Marthi te, a laizawn te, Lazara te a hmangaih a. Chuvangin a dam lo 


tih a hriatin, a awmna ngaiah ni hnih a la awm ta cheu va. Tin, chu mi 
hnuah chuan a zirtirte hnenah, "Judai ramah ikal leh ang u," a ti a. 


Tin, zirtirte chuan a hnenah, "Rabbi, hman lawkah khan Judaten lunga den 
an tum che kha: chuti pawhin chutah chuan i kal leh bawk dawn em ni?" 
an tia. 


Tin, Isuan, "Chhunah darkar sawm leh pahnih a awm lo vem ni? Mi 
chhuna a len chuan, a pai ngai lo, he khawvel eng hi a hmuh avangin. 
Amaherawhchu, mi zana a ten chuan, a pai thin, amahah chuan eng a awm 
loh avangin," a ti a, a chhang a. 


Chung thu chu a sawi a; tin, chu mi hnuah chuan an hnenah, "Kan thian 
Lazara chu a muhil ta a; a muhil kai harh turin ka kal dawn a ni," a ti a. 
Chutichuan, zirtirte chuan a hnenah, "Lalpa, a muthilh tawh chuan a dam 
leh ang chu," an ti a. (Isuan a thih thu a sawi a ni a; nimahsela, anni chuan 
a chawlh chhunga a muthilh thu a sawi emaw an ti a). Chutichuan, Isuan 
fiah takin an hnenah a sawi a, "Lazara a thi a ni. Chuta ka awm lo chu ka 
lawm sak a che u, in rin theih nan; nimahsela a hnenah ikal ang u," a ti a. 
Tin, Thoma, Phira an tih chuan, a zirpuihote hnenah, "A thihnaa thi ve 
turin 1 kal ve ang u," a ti a. 


Chutichuan, Isuan a thlenin, ni li thlanah a lo awm tawh tih a hria a. 
Bethani khua chu Jerusalem khaw kiang a ni a, fing sawm leh fing nga laia 
hla a ni: tichuan an nuta thih chunga tithlamuang turin Judateho tam tak 
Marthi leh Mari hnenah an lo kal a. Tin, Marthi chuan Isua a lo kal dawn 
tih a hriat veleh a va hmuak a; Mari erawh chu inah a la thu reng a. Tin, 
Marthi chuan Isua hnenah, "Lalpa, heta awm ni la chu, ka nuta a thi lo tur. 
Tunah pawh Pathian hnena 1 ngen apiang Pathianin a pe ang che tih ka hria 
e," a tia. Isuan a hnenah. "I nuta a tho leh ang," a ti a. Marthi chuan a 
hnenah, "Ni kin nia, thawhlehnaah chuan, a tho leh ang tih ka hria e," a ti 
a. 


Tin, Isuan a hnenah, "Kei hi thawhlehna leh nunna chu ka ni; tupawh mi 


ring chu thi mah sela a nung reng ang; nung apiangin mi ring chu 
kumkhuain an thi lo vang; chu thu chu 1 ring em?" a tia. Ani chuan a 
hnenah, "Ring e, Lalpa, Krista Pathian Fapa, khawvela lo kal tura chu i ni 
tih ka ring e," a tia. Tin, chu thu chu a sawi zawh veleh a kal a, a laizawn 
Mari chu arukin a ko va, "Zirtirtu hetah a awm a, a ko va che," a ti a. Tin, 
ani chuan chu chu a hriat veleh a tho thuai a, a hnenah a va kal a. (Isua chu 
khuaah a la lut lo va, Marthiin a va hmuah laia, a awmna ngaiah a la awm 
a). Tin, in chhunga a thlamuantu a awmpui Judate chuan Mari a tho thuai 
a, a chhuak an hmuh veleh, thlanah tap turin a kal dawn emaw anti a, an 
Zul a. 


Tin, Mari chuan Isua awmna chu a va thleng a, a hmuh veleh a ke bulah a 
bawkkhup a, a hnenah, "Lalpa, heta awm ni la chu, ka nuta a thi lo tur," a 
tia. Tin, Isuan Mari tap leh a rawn zuitu Judate tap chu a hmu a, a rilruin a 
rum a, a lungngai a, "Ani chu khawiahnge in zalh?" a tia. Anni chuan a 
hnenah, "Lalpa lo kai la, en teh," an ti a. 


Isua a tap ta a. 


Tin, Judate chuan, "En teh u, Lazara hia va lo hmangaih em ve e!" an ti a. 
Nimahsela thenkhat chuan, "He mi, mitdel mil tivartu hian, he mi pawh hi 
a thih lohtir thei lo vem ni?" an ti a. 


Tin, Isua chu a rilruin a rum leh a, thlan chu a thleng ta a. Chu thlan chu 
puk a ni a, a kawngkaah chuan lung pakhat a awm. Isuan, "Lung hi chawi 
sawn rawh u," a tia. A thia farnu Marthi chuan a hnenah, "Lalpa, tunah 
zawng a uih tawh ang, a thihna ni lia ni tawh sia," a ti a. Isuan a hnenah, 
"I rin chuan Pathian ropuizia i hmu ang, ka ti lo che em ni?" a ti a. 
Chutichuan lung chu an chawi sawn a. 


Tin, Isua a vanvadak a, "Ka Pa, ka thu 1 ngaihthlak avangin 1 chungah ka 
lawm e. Kumkhuain ka thu 1 ngaithla thin tih ka hre reng a ni, nimahsela, 
mipui din vel avangin chu chu ka ti a ni, nangin mi tir tih an rin theih nan," 
a tia. Tin, chutia a tawng zawh veleh chuan aw ring takin, "Lazar, lo 


chhuak rawh," a tia, a au va. Tin, mitthi chu a kut a ke thlan puana tuam 
chungin a lo chhuak ta a, a hmai pawh inhrukna puana tuam a ni a. Isuan 
an hnenah, "Phelh ula, kaltir rawh u," a ti a. 


Chuvang chuan Mari lenpuitu Isua thiltth hmu Judate chuan a then tam 
takin Isua an ring ta a. Nimahsela, a then Pharisaite hnenah an va kal a, an 
hnenah Isua thiltihte chu an hrilh a. Chutichuan puithiam lalte leh 
Pharisaite chuan roreltuho an ko khawm a, "Engtinnge kan tih ang? He mi 
hian thilmak tam tak a ti si a. Hetianga kan thlahthlam chuan mi zawng 
zawngin amah an ring ang a; tin, Roma mite an lo kal ang a, kan hmun leh 
kan chite hi min lak sak ang," an ti a. 


Tin, an zinga mi pakhat Kaiapha, chu mi kum chuan Puithiam Lalber a ni 
a, an hnenah, "Nangnin engmah in hre hauh lo, kan chi zawng zawng boral 
lohna turin mi zawng zawng aia mi pakhat thih, intan a tha tih in 
ngaihtuah bawk lo," a ti a. (Chu thu chu ama phuahchawpin a sawi lo, chu 
mi kum chuan Puthiam Lalber a ni a, an chite aia Isua a thih tur a sawi 
lawk a ni zawk e. Chu mi chite ai chauh chuan a ni lo, Pathian fa 
khawvela darhte zawng zawng pawl khata a hruai khawmna tur pawhin a 
ni bawk.) Chutichuan, chu mi ni achin chu, amah tihlum turin an inrawn 
thin a. Chuvangin Isua chu Judate zingah alangin a leng leh ta lo va, chuta 
tangin thlaler dep lama khaw pakhat Ephraim an tihah chuan a va kal ta 
zawk a; chutah chuan zirtirte nen chuan an awm ta reng a. 


Tin, Judate Kalhlen Kut chu a hnai tawh a, mi tam tak inthian turin, ram 
ata, Kalhlen Kut hmain, Jerusalem khuaah an han kal a. Chutichuan, Isua 
an zawng a, Pathian biak inah ding chungin an inbia a, "Engnge in rin? 
Kutnaah a lo kal lo vang maw?" an inti a. Puthiam lalte leh Pharisaiten 
amah chu an man theih nan tupawhin a awmna an hriat chuan puan tur a ni 
tih thu an pe tawh si a. 

Tin, Kalhlen Kutna tur ni ruk a la awmin, Isuan mitthi zing ata a kaihthawh 


Lazara awmna Bcthani khua kha a lo thleng a. Tin, chutah chuan amah 
atan zan ruai an theh a; Marthiin rawng a bawl a, Lazara erawh chu a 
chawhlui kilpuitu pakhat a ni a. Tin, Marin buk zatve spiknard hriak rimtui 
to tak a rawn keng a, Isua kete a chulh a, a samin a kete chu a hru a; 
tichuan, chu hriak rim chuan in chu a khat ta rum rum a. 


Nimahsela, Iskariot Juda, a zirtir pakhat, a mantirtu tur chuan, "He hriak 
rimtui hi engatinge duli zathuma hralhin mi retheite hnena an pek zawk 
loh?" a ti a. (Mi retheite a ngaihsak avanga chu thu chu sawi a ni lo; rukru 
ania, tangka ip a kawl a, a chhunga dah chu a lak thin avang zawk a ni.) 
Tin, Isuan, "Mi phum ni atan khek rawh se. Mi retheite chu kumkhuaa in 
hnena awm an ni alawm; kei erawh chu kumkhuaa in hnena awm tur ka ni 
lo," a tia. 


Tin, Isua chutah chuan a awm tih Juda hnamchawmten an lo hre ta a; tin, 
an lo kal a, Isua chauh rawn kal chhan an ni lo va, mitthi zing ata a 
kaihthawh Lazara pawh kha hmuh duh fawmin a ni bawk. Tin, puithiam 
lalte chu Lazara pawh tihlum turin an inrawn a; amah avanga Judate tam 
takin an pakaisan a, Isua an rin thin avangin. 


Atukah chuan, kutnaa lo kal mipui tam takin, Isua Jerusalem khuaah a lo 
kal dawn tih an hriatin, tum kaute an keng a, a hmuak turin an va chhuak a, 
"Hosanna, Lalpa hminga Israel Lal lo kal chu fakin awm rawh se," tiin, an 
au va. Tin, Isuan sabengtung no a hmu a, a chungah a chuang a, "Hlau suh, 
Zion fanu; En teh, 1 Lal chu, Sabengtung no chunga chuangin, A lo kal 
dawn e," tih ziak ang khan. 


Chung chu a tirin a zirtirten an hre lo va; nimahsela, Isua chuwimawia a 
awm hnuah chuan, a chanchinah chung thu chu ziak a ni tih leh, a chungah 
chung thil chu an lo ti ngei tih an lo hre ta a. 


Tin, Lazara thlan ata a koh chhuah a, mitthi zing ata a kaihthawh laia, a 
hnena mipui awmte khan, a thu chu an hriattir ta zel a. Chu mi avang 
chuan a ni, mipuite pawh chuan amah chu an va hmuah ni, chu thilmak 


chu a ti tih an hre si a. Chutichuan, Pharisaite chuan, "Hre rawh u, engmah 
in tih theih loh hi; en rawh u, khawvelin amah an zui tak hi," an ti a. 


Tin, kutnaa Pathian chibai buk tura han kalte zingah Grik tuteemaw an 
awm a; tin, chungte chu Galili rama Bethsaida khuaa mi Philipa hnenah 
chuan an lo kal a, a hnenah, "Ka pu, Isua hmuh kan duh e," an ti a, an ngen 
a. Philipa chuan Andna a rawn hrilh a: tin, Andria leh Philipa chuan Isua an 
rawn hrilh a. 


Tin, Isuan a chhang a, an hnenah, "Mihring Fapa chawimawia a awm nun 
chu a thleng tawh. Tih tak meuhvin, tih tak meuhvin ka hrilh a che u, Buh 
fang leia a tlak loh va, a thih loh chuan, a mal chauhvin a awm reng thin; a 
thih erawh chuan, tam takin a rah thin. Tupawh a nun thlahlel chuan a hloh 
thin; tupawh he khawvelah hian a nun ngaitlawm chuan chatuana nunna tur 
a vawng reng ang. Tupawhin ka rawng a bawl chuan mi zui rawh se; ka 
awmnaah ka rawngbawltu pawh a awm ang: tupawhin ka rawng a bawl 
chuan ani chu Pain a chawimawi ang. 


"Tunah ka rilru a mangang e; engnge ka sawi ang aw? Ka Pa, he mi hun 
lakah hian mi chhandam rawh,' ka ti ang em ni? Engpawh ni sela, he mi tur 
hi, he mi hun thleng hian ka awm chhan a ni. Ka Pa, 1 hming chawimawi 
rawh," a ti a. Chutichuan van atangin aw a lo chhuak a, "Ka chawimawi 
tawh, ka chawimawi leh bawk ang," a ti a. 


Tin, mipui a kianga dingte chuan chu chu an hria a, "Khawpui a ri a ni," an 
ti a; mi dangten, "Vantirhkohvin amah a bia a ni," an ti a. Isuan a chhang a, 
"Chu aw chu ka tana lo chhuak a ni lo, nangmahni tan a ni zawk e. Tunah 
he khawvel hi ngaihtuah lai a mi; lunah he khawvel lal hi paih chhuah a mi 
ang. Tin, kei lei ata khaikanin ka awm chuan, mi zawng zawng keima 
hnenah ka hip ang," a tia. "Chu thu chu a thihzia tur hriattir nan a sawi a 
ni. Tin, mipui chuan a hnenah, "Krista chu chatuanin a awm reng dawn tih 
Dan Lehkhabuah kan hria e; nangin, 'Mihring Fapa khaikanin a awm tur a 
ni,' eng ti tiha ti nge 1 nih? Chu Mihring Fapa chu tunge ni?" anti a, an 
chhang a. 


Tin, Isuan an hnenah, "Eng hi rei lo te in zingah a la awm rih e. Eng in neih 
chhung hian leng rawh u, thimin a nan loh nan che u; tupawh thima leng 
chuan, a kalna chin a hre thin lo. 


Eng in neih chhung hian eng hi ring rawh u, eng fate in lo nih theih nan," a 
tia. Chung thu chu Isuan a sawi a; tin, a kal a, an hmuh loh turin a biru ta 
a. 


An hmaah chutiang thilmak tam tak ti mah sela, amah an ring si lo: 'Lalpa 
kan thu sawi tuinnge ring? Lal kut pawh tu hnenah nge a lan?’ tih, Zawlnei 
Isaia thu sawi kha a thlen nan. He mi avang hian a ni an rin theih loh, 
Isaian, 'Aman an mil a tidel a, An thinlung a tia a; Chutilochuan an mitin an 
hmu dah ang a, An thinlungin an hre dah ang a, Tin, an hawi kir leh dah 
ang a, Keiin anni ka tidam dah ang e,' tih, a sawi leh avang hian. Isaian a 
ropuizia a hmuh ieh a chanchin thu a sawi avangin chung thu chu a sawi a 
ni. 


Nimahsela, hotute a then tam takin Isua an ring ta a; amaherawhchu 
Pharisaile avangin an inpuang lo, chutilochuan inkhawmna in hnawngin an 
awm ang; Pathian hnena ropuina ai chuan, mihring hnena ropuina an duh 
zawk si a. 


Tin, Isua a au va, "Tupawh mi ring chu kci mi ring a ni lo, mi tirtu ring a ni 
zawk e. Tupawh mi hmu chu mi tirtu hmu a m. Entua khawvela lo kal ka 
nih hi, tupawh mi ring apiang thima an awm reng loh nan. Tupawh ka thu 
sawi hriain, awi lo mah seia, keiin thiam loh ka chantir lo: khawvel thiam 
loh chantir tura lo kal ka m lo va, khawvel chhanhim tura lo kal ka ni 
zawk si a. Tupawh mi duh lova, ka thu sawite vawng lo chuan, thiam loh 
chantirlu pakhat a nci a ni, ka thu sawi kha, kha mi thu ngei khan, m kin 
niah chuan amah chu thiam loh a la chantir ang. Keimaha phuahchawpin 
ka sawi si lo; Pa mi tirtu chuan ka sawi tur leh ka hrilh tur hi thu mi pe 
zawk a ni. Ama thupek chu chatuana nunna a ni tih ka hria; chuvang chuan 
thu ka sawi hi, Pa mi hrilh ang zeiin ka sawi ami", a tia. 

Tin, Kalhlen Kut hmain Isuan he khawvel hi chhuahsana, Pa hnena a kal 
hun a thleng lawh tih a hria a, amaha mi khawvela awm a hmangaih thinte 
chu, a tawp thleng pawhin a hmangaih reng a. Tin, zanriah ei latin, (chu mi 
hma pawhin diaholan Simona fapa Iskariot Juda chu Isua mantir a rilruktir 
a), Isuan, - Pain a kutah thil engkim a vawntir te, Pathian hnena lo chhuak 
a nih te, Pathian hnena a kal dawn te hre reng chungin - a zanriah chaw kil 
chu a tho va, a puante a dah a, inhrukna puan a la a, a veng a. Tin, 
maihunah tui a bun a, zirtirte ke a sil ta a, inhrukna puan a ven chuan a hru 
zel a. 


Chutichuan, Simon Petera hnenah a lo kal a. Am chuan, "Lalpa, nang emin 
ka ke i sil dawn ein ni?" a ti a. Isuan a hnenah, "Ka thiltih hi tunah 1 hre lo; 
nimahsela nakin hnuah ila hria ang," a ti a, a chhang a. Peteran a hnenah, 
"Ka ke i sil tawp lo vang," a ti a. Isuan a hnenah, "Ka sil loh che chuan ka 
hnenah engmah chan i nei lo vang," a tia. Simon Peteran a hnenah, 
"Lalpa, chuti a nih chuan ka ke chauh ni lovin, ka kut leh ka lu pawh le," a 
tia. Isuan a hnenah, "Inbual tawh chu a ke lo chu sil u ngai lo, a fai var 
alawm; nangni in fai e - in za erawh chuan a ni lo," a ti a. (A mantirtu tur 
chu a hre si a; chuvangin, "In za chuan in fai lo," a ti a ni). 


Chutichuan an ke a sil a, a puante a lak a, a thut leh chuanin an hnenah, "In 
chunga ka thiltih hi eng tihna nge ni, in hria em? Nangnin Zirtirtu leh Lalpa 
mi ti thin; in ti dik e, ka ni ngei reng a. Kei Lalpa leh Zirtirtu mahin in ke 
ka sil chuan, nangni pawhin in ke in insil sak tur a ni. In chunga ka tih ang 
hian, nangni pawhin in tih vena turin ka tihhmuh che u a ni si a. Tih tak 
meuhvin, tih tak meuhvin ka hrilh a che u, Bawi a pu atin a ropui lo; 
tirhkoh pawh a tirtu aiin a ropui hek lo. Chung thil chu in hriat chuan, ti 
ula in eng a thaw] ang. In zaa thu ka sawi io ve; ka thlante chu ka hria, 
nimahsela, chu chu, 'Ka chhang eituin A ke artui ka chungah a lek ta,' tih, 
Pathian Lehkha Thu kha a lo thlen theihna tur a ni. Tun achinah a lo thlen 
hmain ka hrilh che u hi, a lo thlen hunah kei amah kha ka ni tih in rin 


theihna turin. Tih tak meuhvin, tih tak meuhvin, ka hrilh a che u, Tupawh 
ka tirh apiang lawm chu, keimah mi lawm a ni; tupawh kei mi lawm chu, 
mi tirtu lawm a ni." a tia. 


Isuan chutianga a sawi zawhin, a rilruin a mangang a, "Tih tak meuhvin, 
tih tak meuhvin ka hrilh a che u, In zinga mi pakhatin mi mantir ang," tiin, 
a hriattir ta a. Tin, zirtirte chuan a tih bik an hre lo va, an inen hlawm a. 


Tin, a zirtirte zinga mi pakhat, Isuan a hmangatha chu, dawhkan sirah Isua 
angchhungah bawkin a awm a. Tin, Simon Peteran chu mi hnenah chuan, 
"Tu thu ber nge a sawi, min hrilh teh," tiin, a zaizir a. Tin, ani chu a 
awmna ngaiah a awm a, Isua awm nghengin a lo thle phei a, a hnenah, 
"Lalpa, tu ber nge ni?" a tia. Tin Isuan, "Chhang them ka chiah saka, ka 
peka chu a ni ang," a tia, a chhang a. Chutichuan, chhang them chu a 
chiah hnuin, a la a, Iskariot Simona fapa Juda hnenah chuan a pe a. Tin, 
chhang them chu a pek hnu chuan Setana a chhungah a lut ta nghal a. 
Chutichuan, Isuan a hnenah, "I tih tur chu ti thuai rawh," a ti a. (Tin, 
dawhkan sira mite chuan tuman eng tiziaa ti nge a nih an hre lo. 
Thenkhatin, Juda chuan tangka ip a vawn avangin, "Isuan, 'Kut atan thil 
kan chakkhai apiang lei rawh,' a ti emaw, 'Mi retheite hnenah englo pek 
tur,’ a ti emaw," an ti a ni). Tin, ani chuan chhang them chu a la a, a 
chhuak ta nghal a; chu mi lai chu zan a ni a. 


Chutichuan a chhuah hnuin, Isuan a sawi a, "Tunah chuan Mihring Fapa 
chawimawiin a awm ta, amah avangin Pathian pawh chawimawiin a awm 
a ni. Pathianin amahah chuan ani chu a chawimawi ang, a chawimawi 
nghal ang. Naute u, rei lo te in hnenah ka la awm rih e. Nangnin mi zawng 
ang, tin, Judate hnenah, 'Ka kalna turah in lo kal thei lo vang,' tih ka sawi 
ang khan, tunah chuti bawkin in hnenah ka sawi hi. 


"Thupek thar ka pek che u hi, mhmangaih ula; keiin ka hmangaih ang che 
u hian, nangni pawh inhmangaih ula. In inhmangaih chuan, mi zawng 
zawngin ka zirtirte in ni tih chu miah chuan an hria ang," a ti a. 


Simon Peteran a hnenah, "Lalpa, khawiahnge i kal dawn?" a ti a. Isuan, 
"Ka kalna turah nangin tunah mi zui thei lo vang; nakin hnuah erawh chuan 
mi zui ang," a tia, a chhang a. Peteran a hnenah, "Lalpa, engatinge tunah 
pawh ka zui theih loh vang che? Nangmah avangin ka nun ka paih ang," a 
tia. Isuan, "Keimah avangin i nun i paih ang maw? Tih tak meuhvn, tih 
tak meuhvin ka hrilh a che, Nangin vawi thum mi phat hma loh chuan, ar a 
khuang lo vang. 

In thinlung mangang suh se; Pathian in ring e, kei pawh mi ring ve rawh u. 
Ka Pa inah awmna tam tak a awm a; a awm loh chuan ka hrilh tawh tur 
che ua ni: in tan hmun siamin ka kal dawn hi. Tin, in tan hmun ka han siam 
chuan, ka lo kir leh ang a, ka hnenah ka la ang che u; ka awmnaah nangni 
pawh in awm theih nan. Ka kalna tur a kawng chin in hria e," a ti a. 


Thoman a hnenah, "Lalpa, i kalna tur chin kan hre lo asin, a kawng 
engtinnge kan hriat ang?" a ti a. 


Isuan a hnenah, "Keimah hi kawng leh thutak leh nunna ka ni, keimaha kal 
lo chu tumah Pa hnenah an thleng ngai lo. Kei mi hria ni ula, ka Pa pawh 
in hre tawh tur; tun achinah amah in hria e, amah in hmu tawh bawk," ati 
a. Philipan a hnenah, "Lalpa, Pa chu kein min hmuhtir ta che, chutichuan 
kan tan a tawk ang," ati a. 


Isuan a hnenah, "Philip, hei leh chen hi in hnenah ka awm a, chuti pawhin 
mi hre lo maw? Tupawh mi hmu chu Pa hmu a ni, 'Pa chu keini min 
hmuhtir rawh,' eng ti tiha 1 ti nge ni? Kei Paa ka awm leh Pa keimahah a 
awm tih 1 awi lo vem ni? In hnena thu ka sawi hi, keima phuahchawpin ka 
sawi lo; Pa keimahah a awm reng a, a thil a ti zawk thin a ni. Kei Paa ka 
awm leh Pa keimahah a awm tih mi ring rawh u; a nih loh leh, thiltih 
avang tal hian mi ring rawh u. Tih tak meuhvin, tih tak meuhvin ka hrilh a 
che u, Tupawh mi ring chuan thil ka tihte hi ani pawhin a ti ve ang; heng 
aia thil ropui pawh hi a la ti ang, Pa hnenah ka kal dawn avangin. Tin, ka 


hmingin engpawh in dil apiang chu, ka ti zel ang, Pa, Fapa avanga 
chawimawia a awm theih nan. Nangnin ka hmingin engpawh mi dil chuan, 
chu chu ka ti zel ang. 


"Nangnin mi hmangaih chuan, ka thupekte chu in zawm ang. Tin, Pa ka dil 
ang a, ani chuan Thlamuantu dang a pe ang che u, chatuana in hnena awm 
turin; chu chu Thlarau dik tak a ni, khawvelin chu mi chu an nei thei lo, 
amah an hmuh loh va an hriat hek loh avangin; nangnin ani chu in hria e, in 
hnenah a awm reng si a, nangmahniah chuan a awm dawn a ni. Fahrahin 
ka kalsan lo vang che u; in hnenah ka lo kal leh ang. Rei lo deuh chinah 
khawvelin mi hmu leh tawh lo vang; nimahsela nangni zawngin mi hmu 
ang; keimah ka nun avangin nangni pawh in nung ve ang. Chu mi niah 
chuan kei ka Paa ka awm te, nangni keimaha in awm te, kei nangmahni ka 
awm te in hria ang. Tupawh ka thupekte neia, zawm chu, mi hmangaihtu a 
ni, tupawh mi hmangaih chu, ka Pain a hmangaih ang, kei pawhin ani chu 
ka hmangaih ang a, a hnenah ka inlar ang," a tia. 


Tin, Juda, (Iskariota lo zawk chuan) a hnenah, "Lalpa, keini hnenah 1 inlar 
ang a, khawvel hnena 1 inlar si lo tur chu, engatinge?" a ti a. 


Isuan a chhang a, a hnenah, "Min mi hmangaih chuan ka thu a zawm ang 
a; ka Pain ani chu a hmangaih ang a, a hnenah kan lo kal ang a, a hnenah 
kan awm reng ang. Tupawh mi hmangaih lo chuan ka thu a zawm lo; thu 
in hriatte hi ka ta a ni lo, Pa mi tirtu ta a ni zawk e. In hnena ka la awm 
chhung hian, heng thu hi ka hrilh che u hi. Tin, Thlamuantu, Thlarau 
Thianghlim, Pain ka hminga a rawn tirh tur khan, chu mi chuan engkim a 
zirtir ang che u a, in hnena ka sawi zawng zawng apiang a hriat chhuahtir 
leh ang che u. 


"Thlamuanna ka hnutchhiah a che u; keima thlamuanna ka pe a che u; 
khawvelin a pek angin ka pek loh che u hi. In thinlung mangang suh se, 
hlauh pawh hlau suh se. 'Ka kal bo dawn a, in hnenah ka lo kal leh ang,' ka 
tihzia che u kha in hre tawh e. Nangnin mi hmangaih ni ulang Pa hnena ka 
kal dawn avangin in lawm tur a ni; Pa chu keimah aiin a ropui zawk si a. 


Tunah a lo thlen hma hian, ka hrilh tawh che u hi, a lo thlen huna in rin 
nan. In hnenah thu ka sawi leh tawh mang lo vang, khawvel lal a lo kal 
dawn si a, ani chuan keimahah engmah reng a nei lo; nimahsela, keiin Pa 
ka hmangaih leh, Pain thu mi pek ang zelin thil ka ti tih, khawvelin an 
hriatna tur a nih hi. Tho rawh u, heta ta i chhuak ang u. 

"Kei grep hrui taktak ka ni, ka Pa a huan enkawltu a ni. Ka zawmpui peng 
rah lo apiang a paih thin a; a rah apiang a tithianghlim thin, a rah tam 
lehzual nan. In hnena ka thu sawi avang chuan tunah pawh in thianghlim 
tawh pang a ni. Keimahah awm reng rawh u, kei pawh nangmahniah ka 
awm reng ang. Peng chu, grep hruia a awm reng loh chuan amahin a rah 
thei lo ang bawkin, nangni pawh keimaha in awm reng loh chuan, in rah 
thei lo vang. Kei grep hrui chu ka ni, nangni a pengte chu in m; tupawh 
keimaha awm renga, kei pawh amaha ka awm rengna chu, chu mi chu tam 
takin a rah thin; keimah lovin engmah in ti thei si lo. Mi keimaha a awm 
reng loh chuan, peng anga paih chhuahin a awm a, a vuai thin; tin, an 
fawm a, meiah an path a, a kang thin. Nangni keimaha in awm reng a, ka 
thu nangmahnia a awm reng bawk chuan, in duh apiang dil rawh u, in tan 
tihin a awm zel ang. He mi avangin ka Pa chu chawimawiin a awm thin, 
tam taka in rah hian; chutichuan ka zirtirte in ni ang. 


"Pain mi hmangaih ang bawkin kei pawhin ka hmangaih che u hi; ka 
hmangaihin awm reng rawh u. Nangnin ka thupekte in zawm chuan ka 
hmangaihin in awm reng ang; keiin ka Pa thupekte ka zawm a, a 
hmangathin ka awm reng ang bawk hian. Ka lawm nangmahnia a awm 
reng nan leh, in lawm a kim nan, heng thu hi hnenah ka sawi hi. Hei hi ka 
thupek a ni, kein ka hmangaih che u ang bawkin, nangni inhmangaih ula, 
Mihringin a thian aia a nun a paih aliama hmangaihna nasa zawk tuman an 
nei lo. Thu ka pek apiang che u in tih chuan, ka thiante in ni ang. Bawi ka 
ti leh tawh lo vang che u; a pu thiltih bawiin a hre si lo; thiante ka ti tawh 
zawk a che u; Pa hnena thil ka hriat zawng zawng in hnenah ka puang 


tawh si a. Nangnin mi thlang lo, keiman ka thlang zawk che ua, va rah tur 
leh in rah awm reng turin ka ruat bawk a che u; ka hminga Pa hnena in dil 
apiang a pekna tur che uin. 


"In inhmangath theih nan heng thu hi ka pe a che u. Khawvelin a huat che 
u chuan, a huat hma che u pawhin keimah mi hua tih in hria e. Nangni 
khawvela mi ni ula, khawvelin amaha mi a' hmangaih tur; khawvela mi in 
ni si lo va, khawvela mi ka thlan chhuah zawk che u avang hian, 
khawvelin a hua che ua nie. 'Bawi a pu aiin a roput lo,' tih thu ka hrilh 
tawh che u kha, hre reng rawh u. Annin kei mi tihduhdah tawh chuan, 
nangni pawh an tiduhdah ang che u; ka thu an zawm tawh chuan, nangni 
thu pawh an zawm ang. Nimahsela, heng thil zawng zawng hi ka hming 
avangin in chungah an ti ang, mi tirtu an hriat loh avangin. Kei lo kalin an 
hnenah thu sawi suh ila, sual an nei lo tur; tunah erawh zawng an sual 
chhuanlam tur an nei ta lo a m. Tupawh kei mi hua chuan, ka Pa pawh a 
hua a ni. Thil, mi dang tuma tih ngai lohte, an zingah ti suh ila, sual an nei 
lo tur; tunah erawh zawng annin kei leh ka Pa kan pahnihin min hmu tawh 
a, huat pawh min haw tawh a ni. Engpawh ni rawh se, an Dan 
Lehkhabuah, 'Annin enga khawlawi lovin mi hua," tih thu ziak kha, a lo 
thlenna turin an ti a nih hi. 


"Tin, Pa hnen ata Thlamuantu in hnena ka tirh tur, Paa chhuak Thlarau dik 
tak chu, a lo thlen hunah, ani chuan ka thu a hriattir ang; nangni pawhin in 
hriattir bawk ang, a tir ata ka hnena in awm avangin. 

"Tihlungnihlohva in awm lohna turin heng hi in hnenah ka sawi tawh hi. 
Inkhawmna inahte an hnawntir ang che u a; a ni, tupawh a tihlum tur che u 
apiangin Pathian chungah thil tha tiin an inhria ang, chutiang hun chu a 
thleng dawn. Chung thil chu an ti ang, Pa leh kei min hriat toh avangin; 
Heng thu hi in hnenah ka sawi tawh hi, a hun chu a lo thlen hunah, ka hrilh 
tawh che u tih in hriat lehna turin. Heng thil hi a tir ata ka la hrilh to reng 
che u a ni, in hnena ka la awm avangin. Tunah erawh zawng mi tirtu 


hnenah ka kal dawn a ni; nangniho tuman, 'Khawiahnge i kal dawn? tiin, 
mi zawt si lo. Heng thu hi in hnena ka sawi avangin in thinlung chu, 
lungngaiin a khat thlu hial ta zawk a. 


"Nimahsela, thu dik tak ka hrilh a che u; ka kal in tan a tha e; ka kal loh 
chuan, Thlamuantu chu in hnenah a lo kal dawn si lo; ka kal erawh chuan 
in hnenah ka rawn tir ang. Ani chu a lo thlen chuan, sual thuah te, fel thuah 
te, rorel thuah te khawvel an thiam loh a hriattir ang: sual thuah te thiam 
loh an chang ang, kei mi rin loh avang hian; fel thuah te thiam loh an 
chang ang; Pa hnenah ka kal dawn a, nangnin mi hmuh leh dawn tawh loh 
avang hian; rorel thuah te thiam loh an chang ang, he khawvel lal hi thiam 
lohva a tluk tawh avang hian. 


"In hnenah thu sawi tur tam tak ka la nei cheu va, nimahsela tunah zawng 
in tlin rih lo vang. Nimahsela, amah, Thlarau dik tak chu, a lo thlen hun 
chuan, thutak zawng zawngah chuan a hruai lut ang che u: amaha 
phuahchawpin thu a sawi dawn si lo; thu a dawn apiang chu a hril zawk 
ang; thil lo thleng turte pawh a hriattir ang che u. Ani chuan kei mi 
chawimawi ang; ka taa mi a la ang a, in hnenah a hriattir dawn si che u a. 
Pain thil a neth zawng zawng apiang ka ta a ni, chuvangin, 'Ka aa mia la 
ang a, in hnenah a hriattir ang che u,' ka tih hi. 


"Rei lo teah nangnin kei mi hmu lo vang a; rei lo teah bawk nangnin kei mi 
hmu leh ang," ati a. 


Tin, a zirtirte thenkhatin, "Kan hnena a thu sawi hi engnge ni, 'Rei lo teah 
nangnin kei mi hmu lo vang a, rei lo teah bawk nangnin kei mi hmu leh 
ang,’ a tih, leh 'Pa hnena ka kal dawn avangin,' a tih hi?" an inti a. Tin, anni 
vek chuan, "Hei, 'Rei lo te,' a tih hi eng tihna nge ni? A thu sawi hia 
ngaihna kan hre lo," an ti a. 


Tin, amah zawh an duh tih Isuan a hria a, an hnenah, "Rei lo teah nangnin 
kei mi hmu lo vangra, rei lo teah bawk nangnin kei mi hmu leh ang,' tia, 
hei ka thu sawi hi in inzawt maw? Tih tak meuhvin, tih tak meuhvin ka 


hrilh a che u, Nangni in mittui a tla ang a, in tap vak bawk ang a, khawvel 
erawh chu an lawm ang; nangni in lungngai ang a, nimahsela in lungngaih 
chu lawmah a chang ang. Hmeichhiain nau a veiin a lungngai thin, a hun a 
thlen tawh avangin; nimahsela, nau a hrin veleh a thlaphan chu a hre leh 
tawh thin lo, khawvela mihring lo piang chu a lawm avangin. Tin, tunah 
nangni in lungngai e; nimahsela ka hmu leh ang che ua, in thinlung a lawm 
ang a, in lawm chu tuman an lak sak lo vang che u. Chu mi mah chuan 
nangnin engmah kei mi zawt lo vang. 


"Tih tak meuhvin, tih tak meuhvin ka hrilh a che u, Pa hnenah engpawh in 
dil chuan, kerma hmingin a pe ang che u. Tun thlengin ka hmingin engmah 
in la dil lo; dil rawh u, tichuan in hmu ang, in lawm a kimna turin. 


"Chung thu chu a thawiin in hnenah ka sawi tawh; a hun a thleng dawn, 
chu mi hunah chuan in hnenah a thawiin thu ka sawi leh tawh lo vang a, 
fiah takin Pa chanchin ka hrilh zawk ang che u. Chu mi mah chuan kerma 
hmingin thil in dil ang, tin, 'Pa hnenah keiin ka ngen sak ang che u,' ka ti lo 
a che u; Pa ngeiin a hmangaih si che u a, nangnin kei mi hmangaih a, Paa 
chhuak ka ni tih mi rin avangin. Kei Pa hnen ata lo chhuaka, khawvela lo 
kal ka ni; khawvel kalsana, Pa hnena hawng leh tur ka ni," a ti a. 


Tin, a zirtirten, "Ngai ten, tunah zawng fiah takin thu 1 sawi e, a thawi reng 
rengin 1 sawi tak loh hi. Nangin engkim i hria a, tuma zawh che 1 ngai lo 
tih tunah kan hre ta; he mi avang hian Pathian hnen ata lo chhuak im tih 
kan awie," antia. 


Tin, Isuan a chhang a, an hnenah, "Tunah chuan in awi ta maw? Ngai rawh 
u, a hun a thleng dawn a ni, a thleng tawh mek, chu mi hunah chuan mahni 
in theuhvah in darh vek ang a, kemah chauhvin mi thlahthlam ang; 
nimahsela Pa ka hnenah a awm avangin mahni chauhvin ka awm si lo. 
Heng thu hi in hnenah ka sawi tawh hi, keimahah hian in thlamuanna turin. 
Khawvelah hian hrehawmin in awm thin; nimahsela, thlamuang tkin awm 
rawh u, keiin khawvel ka ngam ta," a ti a. 

Chung thu chu Isuan a sawi a; tin, vanvadakin, "Ka Pa, a hun a thleng ta; 1 
Fapa chawimawi rawh, Fapain a chawimawi nan che; khatia mi zawng 
zawng chunga thuneia 1 siam khan, a hnena 1 pek apiangte chu chatuana 
nunna a pek theih nan. Hei hi chatuana nunna a ni, nang Pathian tak chauh 
leh i tirh Isua Krista hriat hi. Nangin thil tih tur mi pek kha ka ti zo va, 
khawvelah ka chawimawi tawh a che. Aw ka Pa, khawvel awm hmaa 1 
hnena mawina ka neih khan, tunah nangma hnen ngeiah mi chawimawi 
rawh. 


"Nangin khawvel zinga chhuak mite kei mi pek hnenah khan i hming ka 
tilang ta; anni chu i ta an nth kha, nangin anni chu kei mi pe a m; anni chuan 
i thu an zawm ta a. Nangin thil kei mi pek zawng zawng apiang, i hnena 
chhuak a ni tih tunah an hre ta. Nangin thu mi pekte kha an hnenah ka pe 
tawh si a; chung chu an vawng a, 1 hnena chhuak ka ni tih dik takin an hre 
ta a, nangin mi tir tih pawh an awi ta. 


"An tan ka ngen sak hi; khawvel tana ngen sak ka ni lo, nangin mi pekteho 
tan zawk a ni; ita an ni sia. Thil zawng zawng ka ta apiang i ta a nie, i ta 
chu ka ta a ni e; anmahni avangin chawimawiin ka awm thin. Tin, kei 
zawng khawvelah ka awm tawh lo vang, hengho erawh hi chu khawvelah 
an awm ang, kei i hnenah ka lo haw dawn ta. Ka Pa thianghlim, nangin kei 
mi pekteho hi i hmingin hum rawh, pumkhat an nih theih nan, keimahni 
ang bawk hian. 


"An hnena ka awm chhung khan, nangin kei mi pekteho hi 1 hmingin ka 
hum thin; anni chu ka veng a, an zingah pakhat mah an boral lo, boral fapa 
kha chu: Lehkha Thu kha a lo thlenna turin. Nimahsela, tunah 1 hnenah ka 
lo haw dawn ta; khawvelah heng thu hi ka sawi a ni, ka lawm anmahnia an 
neih kimna turin. I thu an hnenah ka pe ta e; tin, khawvelin anni chu an hua 
a khawvela mi an nih loh avangin, kei khawvela mi ka ni lo ang bawk hian. 


"Nangin anni chu khawvel ata 1 lak chhuah tura ngen ka ni lo va, mi sual 


lakah chuan i hum tur ka ti zawk a ni. Anni chu khawvela mi an ni lo, kei 
khawvela mi ka ni lo ang bawk hian. Anni chu thutakin tithianghlim rawh, 
i thu chu thutak a ni. Nangin khawvela kei mi tir ang khan, kei pawhin anni 
chu khawvelah ka tirh hi. Anmahni avangin ka intithianghlim a ni, anni 
pawh thutaka an thianghlimna turin. 


"Henghote tan chauh hian ngen sak ka ni lo, an thu avanga kei mi la ring 
turte tan pawh ngen sak ka ni bawk e; an zaa pumkhat an mihna turin; ka 
Pa, nang keimaha i awm leh, kei nangmaha ka awm ang bawk hian, anni 
pawh keimahnia an awmna turin; nangin kei mi tir tih khawvelin an awi 
theihna turin. Tin, nangin ropuina mi pek kha keiin anmahni ka pe ta; anni 
chu pumkhat an nihna turin, keini pumkhat kan ni ang bawk hian; kei 
anmahniah, nang keimahah, anni pumkhata an awm a, an famkim theihna 
turin; nangin kei mi tir tih leh, mi hmangaih angin anni hi 1 hmangaih tih, 
khawvelin an hriat theihna turin. Ka Pa, nangin kei mi pekte hi ka awmnaa 
ka hnena awmah ka duh; nangin mi pek ka ropuina kha an hmuhna turin; 
leilung pian hma pawhin nangin mi hmangaih tawh si a. Aw ka Pa fel tak, 
khawvel zawngin an hre lo chia, kei erawh chuan ka hriat che kha; hengho 
pawh hian nangin kei mi tir tih an hriat kha. Tin, ah hnenah 1 hming ka 
hriattir a, ka hriattir leh fo vang; nangin kei mi hmangaihna kha anmahniah 
a awm a, kei pawh anmahnia ka awm theihna turin," a ti a. 

Isuan chung thu chu a sawi zawhin, a zirtirte nen an chhuak a, Kidron 
luikawr an kan a; chutah chuan huan a awm a, chu miah chuan an lut a, 
amah leh a zirtirte nen. Tin, a mantirtu Juda pawh chuan chu mi hmun chu 
a hria; Isua chu a zirtirte hnenah chutah chuan a leng fo si a. Chutichuan, 
Juda chuan sipai pawl nen, puithiam lalte leh Pharisaite hnena awm 
tiangkengtute nen a hruai a, khawnvarte, meichherte, hriamte kengin 
chutah chuan an lo kal a. 


Isuan a chunga thil thleng tur zawng zawng chu a hre reng a, a va chhuak 
a, an hnenah, "Tunge in zawn?" a ti a. Anni chuan a hnenah, "Nazaret 


Isua," an ti a, an chhang a. Isuan an hnena, "Keimah hi ka ni," a ti a. Tin, a 
mantirtu Juda pawh chu an zingah a ding a. Tin, "Keimah hi ka ni," a tih 
veleh, an hnungtawlh a, leiah an tlu hlawm a. Tin, ani chuan an hnenah, 
"Tunge in zawn?" a tia, a zawt leh a. Tin, anni chuan, "Nazaret Isua," an ti 
a. Tin, Isuan, "Keimah hi ka ni tih, ka hrilh che u alawm; nangnin kei mi 
zawng in nih chuan hengho hi thlah tha rawh u," a ti a, a chhang a. (A thu 
sawi, "Nangin kei mi pekteho pakhat mah ka hlohral lo," a tih kha a thlen 
nan). 


Tin, Simon Peteran khandaih a vawng a, a phawi a, Puithiam Lalber bawi 
a sat a, a beng ding lam a sah thlak sak a. (Bawi hming chu Malka a ni a). 
Tichuan, Isuan Petera hnenah, "Khandaih kha a paiah khung rawh; Pain no 
kei mi pek hi ka in lo vang em ni ?" a tia. 


Chutichuan, sipai pawl nen, an hotu lalber nen, Judate tiangkengtute nen 
chuan Isua an man a, an phuar a, Ana hnenah an hruai hmasa a, Kaiapha 
puzawn a nih avangin. Kaiapha chu, chu mi kum chuan Puithiam Lalber a 
ni a. (Kaiapha chu, "Mi zawng zawng aia mi pakhat thih a tha," tia, Judate 
rawtpuitu kha a ni). 


Tin, Simon Peteran Isua a zui a, a zirtir dang pakhat nen. Chu mi zirtir chu 
Puithiam Lalber hmelhriat a ni a, Puithiam Lalber a hual chhung 
kawtlaiah, Isua hnenah a lut ve a; nimahsela Petera chu pawnah 
kawngkhar zingah a ding reng a. Chutichuan zirtir dang, Puithiam Lalber 
hmelhriata chu, a va chhuak a, kawngkhar vengtu a bia a, Petera a hruai 
lut a. Tin, kawngkhar vengtu nula chuan Petera hnenah, "Nang pawh he mi 
zirtirte zinga tel ve imi em?" a tia. Ani chuan, "Ka ni lo," a ti a. Tin, 
bawite leh tiangkengtute chu chutah chuan an ding hlawm a, a vawh 
avangin meihawlin mei an chhem a, a lum an ai a; Petera pawh an hnenah 
a tel a, ding chungin mei lum a ai ve a. 


Tin, Puithiam Lalber chuan Isua chu a zirtirte chanchin leh a zirtirzia thu a 
zawt a. Isuan a chhang a, a hnenah, "Khawvel mi hnenah, vantlang hriatin, 
thu ka sawi thin kha; inkhawmna in leh, Pathian biak in, Juda zawng 


zawng awm khawmnaahte chuan, ka zirtir fo thin kha, arukin engmah ka 
sawi lo. Engatinge kei mi zawh? An hnena ka thu sawizia chu ka thu 
hretute zawt rawh; ngai rawh, chung chuan ka thu sawi chu an hria 
alawm," a tia. Chu chu a sawi veleh a kianga ding tiangkengtu pakhatin 
Isua a beng a, "Puithiam Lalber heti hian i chhang maw?" a tia. Isuan a 
hnenah, "Thu sual sawi ka nih chuan, ka sualna mi hriattir rawh; 
nimahsela, thu tha ka sawi pawhin engahnge mi ben?" a ti a, a chhang a. 
Tin, Ana chuan phuar chungin Puithiam Lalber Kaiapha hnenah a tir a. 


Tin, Simon Peteran dingin mei lum a ai a. Tin, "Nang pawh a zirtir zinga 
tel ve im em?" an tia. Ani chuan, "Ka ni lo," tiin a pha a. Tin, Puithiam 
Lalber bawi pakhat, Petera beng sah thlaka laichin chuan, "A hnenah 
huanah khan ka hmu lo che em ni?" a ti a. Tichuan Petera a pha leh a; tin, 
ar a khuang ta nghal a. 


Tin, Isua chu Kaiapha in atang chuan lal inah an hruai leh a; zing ani a; tin, 
anni zawng lal inah an lut lo, an luh zawngin an bawlhhlawh ang a, Kalhlen 
Kut chaw an ei thei lo vang. 


Tin, Pilata an hnenah a va chhuak a, an hnenah, "He mi chungah hian 
thupawi engnge in neih?" a tia. Anni chuan a hnenah, "He mi hi mi sual ni 
suh sela i hnenah kan rawn hruai lo vang," an ti a, an chhang a. Tin, Pilata 
chuan an hnenah, "Nangnin hruai ulangin, in dan angin a thu rel rawh u," a 
tia. Judate chuan a hnenah, "Keini thuin tumah tihhlum dan ani lo," an ti 
a. (A thihzia tur thu, Isuan a sawi anga, a thlen nan). 


Chutichuan, Pilata chu a inah a lut leh a, Isua a ko va, a hnenah, "Judate 
lal i ni em?" a ti a. Isuan, "Hei hi nangma rilru puak chhuaka i sawi nge, mi 
dangin an hrilh che, ka chungchang thu hi?" a ti a, a chhang a. Pilatan, 
"Kei Juda ka ni em ni? Nangma chite leh puithiam lalten ka hnenah an 
rawn hruai che 1a nih hi; thil engnge i tih?" a ti a, a chhang a. 


Isuan, "Ka ram chu he khawvela mi hi a ni lo; ka ram chu he khawvela mi 
hi ni sela, ka thuihruaiten an bei ang, Judate hnena peka ka awm loh nan, 


nimahsela, ka ram zawng heta mi hia ni lo," a ti a, a chhang a. Tin, Pilatan 
a hnenah, "Chu, lal i ni elo?" a tia. Isuan, "Nie, lal ka ni asin. Thutak 
hriattir hi ka pian chhan leh khawvela ka rawn kal chhan a ni. Tupawh 
thutaka mi apiangin ka thu an pawm thin," a ti a. Pilatan a hnenah, "Thutak 
engnge ni?" a tia. 


Tin, chu thu chu a sawi zawh veleh, Judate hnenah a va chhuak leh a, an 
hnenah, "Engmah a sualna ka hmu lo. Nimahsela, Kalhlen Kutah mi 
pakhat ka chhuah sak tur che u dan in nei, chutichuan, Judate lal hi chhuah 
sak che u ila in duh em?" a tia. Tin, anni chu an au leh a, "He mi hi chu ni 
suh se, Barabba kha ni zawk rawh se," an ti a. Barabba chu suamhmang a 
ni. 

Tin, chutih lai chuan Pilatan Isua a hruai a, a vua a. Tin, sipaite chuan hling 
lukhum an phiar a, an khumtir a, puan sen duk an sintir bawk a; tin, a 
kiangah an lo kal a, "Chibai! Judate Lal!" an ti a, an beng a. Tin, Pilata chu 
a chhuak leh a, . an hnenah, "En teh u, engmah a sualna ka hmu lo tih in 
hriat nan, in hnenah ka rawn hruai chhuah hi," a ti a. Tin, Isua chu hling 
lukhum leh puan sen duk chu sin chungin a lo chhuak a. Tin, Pilatan an 
hnenah, "En teh u, mihringa hi!" a ti a. 


Tin, puithiam lalte leh tiangkengtute chuan amah an hmuh veleh an au va, 
"Kraws-ah khengbet rawh, kraws-ah khengbet rawh," an ti a. Pilatan an 
hnenah, "Nangnin kalpui ula, kraws-ah khengbet rawh u; kei zawngin 
engmah a sualna ka hmu si lo," a ti a. Judate chuan a hnenah, "Kan dan 
kawng khat a awm, chu mi dan ang zelin Pathian Fapaa a insiam avangin, 
a thi tur a ni," an ti a, an chhang a. Tin, Pilatan chu thu chu a hriatin a hlau 
lehzual a; a inah a lut leh a, Isua hnenah, "Khawi lama mi nge i nih?" a ti a. 


Nimahsela, Isuan a chhang lo. Tin, Pilatan a hnenah, "Nangin kei mi be lo 
vei maw? Thlah thei che ka ni, kraws-a khengbet thei che ka ni tih i hre lo 
vem ni?" a ti a. Isuan, "Chung lam atanga pek i nih loh chuan, ka chungah 


hian tih theih reng reng 1 nei lo vang; chuvangin i hnena mi petu khan sual 
a phur zual a ni," a tia. 


Chu mi achin chu Pilatan thlah a tum a; nimahsela Judate an au va, "He mi 
hi i thlah chuanin Kaisara thian 1 ni lo vang; tupawh lala insiam apiang 
Kaisara do an ni," anti a. 


Tin, Pilatan chung thu chu a hriat veleh, Isua a hruai chhuak a, a hming 
Lungrem, - Hebrai tawng erawh chuan Gabbatha an ti, - chu mi hmunah 
chuan rorelna thutphahah a thu a. (Tin, chu mi ni chu Kalhlen Kut Inrinni a 
ni a, tukthuan ei hun lai a ni). Tin, ani chuan Judate hnenah, "En teh u, in 
Lal hi!" a tia. Tin, anni chu an au va, "Tiboral rawh, tiboral rawh, 
kraws-ah khengbet rawh," an ti a. Pilatan an hnenah, "In Lal hi kraws-ah 
ka khengbet ang maw?" a tia. Puithiam lalten, "Kaisara lo chu lal dang 
kan nei lo," an ti a, an chhang a. Chutichuan Pilatan kraws-a khenbeh turin 
amah chu an hnenah a pe ta a. 


Chutichuan Isua chu an hruai ta a. Tin, ani chuan mahni tana kraws puin 
'Lu ruh hmun,' an tih, Hebrai tawnga Golgotha an tih chu, chu mi hmun 
thleng chuan a va chhuak a; chutah chuan kraws-ah an khengbet a, mi 
dang pahnih nen, a sir tuakah pakhat ve vein, a laiah Isua. Tin, Pilatan 
lehkha a ziak a, kraws ler lamah a bel a, 'Nazaret Isua Judate Lal,' tiin ziak 
a ni. Tin, chu lehkha chu Judate a then tam takin an chhiar a; Isua kraws-a 
an khenbehna hmun chu khawpui kiang a ni a; Hebrai tawng te, Rom 
tawng te, Grik tawng tein ziak a ni si a. Chutichuan, Judate puithiam lalte 
chuan Pilata hnenah, "'Judate Lal' tiin, ziak suh; Judate Lal ka ni, a ti,’ tiin, 
ziak zawk rawh," an ti a. Pilatan, "Ka ziak kha ka ziak zo tawh," a tia, a 
chhang a. 


Tin, sipaiten Isua chu kraws-a an khenbeh zawh chuan a silhfente an la a, 
phel liah an siam a, sipaiten phel khatin an chang theuh va; a kawr an la 
bawk a. Kawr chu thui loh kawr a ni a, a nghawng ata apumin tah vek a ni, 
chuvangin anni chuan, "I pawt thler suh ang u, tu ta ber tur nge thum 1 
vawr zawk ang u," an inti a. (Pathian Lehkha Thu, "Ka silhfente an insem 


a, Ka kawr atan thum an vawr a," tih, a thlenna turin). Chung thil chu 
sipaiten an ti a. 


Tin, Isua kraws kiangah a nu leh a nu laizawn, Mari Klopa nupui leh Mari 
Magdalini an ding a. Tin, Isuan a nu leh zirtir a hmangaih kha a kianga 
ding a hmu a, a nu hnenah, "Hmeichhia, en teh, 1 fapa kha!" a ti a. Tin, 
zirtir hnenah chuan, "En teh, i nu kha!" a ti a. Tin, chuta chin chu, chu 
zirtir chuan ama inah ani chu a hruai ta a. 


Chu mi hnuah chuan, Isuan thil engkim tunah a kim tawh tih a hria a, 
Pathian Lehkha Thu ckha a thlen nan, "Ka tui a hal e," a tia. Chutah 
chuan bel pakhat uain thura khat an hung a, chutichuan span pakhat chu 
uain thura chiah khatin, husop tiangah an tar a, a hmuiah an han thlen a. 
Tin, Isuan uain thur chu a lo in zawh chuan "A kin ta," ati a. 


Tin, a lu a kun a, a thlarau a thlah ta a. 


Tin, Inrinni a nih avangin, ruangte chu Chawlhnia kraws-a a awm reng loh 
nan, (chu Chawlhni chu ni ropui a ni si a), Judaten Pilata hnenah an kete 
tihtliaha, an ruang kalpuiah an ngen a. Tin, sipaite chu an lo kal a, a hnena 
kraws-a an khenbeh mi tawntirh leh mi pakhat chu an kete an titliak a; 
nimahsela, Isua kiangah an lo kal a, a thi tawh reng tih an hria a, a kete an 
titliak ve lo va; nimahsela, sipaite zinga mi pakhatin a nakah feiin a chhun 
a, tichuan thisen leh tui a chhuak ta nghal a. 


A hmutu chuan a hriattir tawh, (a thu hriattir a dik a ni, a sawi dik tih a 
inhria), nangni pawhin in rinna turin. Pathian Lehkha Thu, "A ruh pakhat 
mah tihtliah a ni lo vang," tih, thlenna turin chung thil chu a lo awm ta. 
Tin, Pathian Lehkha Thu dangin, "An chhuna chu an la en ang," a ti bawk 
a. 


Tin, chung thil tih hnuah chuan Josefa, Arimathai khuaa mi, Isua zirtir a ni 
a, nimahsela Judate a hlauh avanga aruka awm a ni a, ani chuan Isua ruang 
chu kalpui atan Pilata hnenah a dil a; tin, Pilatan a phal a. Chutichuan a lo 


kal a, a ruang chu a kalpui ta a. Tin, Nikodema, a tira zana a hnena lo kal 
kha, murra leh aloe inpawlh sa buk sawmnga lai sinin a, lo kal ve a. Tin, 
Isua ruang chu an la a, Judate inphum dan angin englo rimtuite nen chuan 
puan zai sinin an tuam a. 


Tin, kraws-a an khenbehna hmunah chuan huan pakhat a awm a; huanah 
chuan tumah la zalhna ngai loh thlan thar pakhat a awm. Tin, Judate 
Inrinni a nih avangin, thlan chu an kiang lawk a ni si a, chutah chuan Isua 
chu an zalh ta a. 


20 


Tin, ni sarih ni hmasa berah, zingah, khua a la thim lain, Mari Magdalini 
chu thlanah chuan a va kal a, lung chu thlan ata lak sawnin a hmu a. 
Chutichuan a tlan a, Simon Petera leh zirtir dang Isuan a hmangaiha 
hnenah chuan a lo kal a, an hnenah, "Thlan ata kha Lalpa chu an kal bopui 
ta, an dahna chin kan hre si lo," a tia. 


Chutichuan Petera chu a chhuak a, zirtir dang nen chuan, tin, thlan lam an 
pan a, Tin, an tlan dun a; zirtir dang chuan Petera a tlan khalh a, thlan chu 
a thleng hmasa a. Tin, a kun a, a bih a, puan zai sinte chu awm rengin a 
hmu a; nimahsela, a chhungah a lut lo. Tin, Simon Petera pawhin a 
hnungah a rawn um thleng a, thlan chhungah a lut a; puan zai sinte chu 
awm reng leh, a lua inhrukna puan, awm chu, puan zai sinte zinga awm 
lovin, zial sain hmun hranga awm a hmu a. Chutichuan zirtir dang thlan 
thleng hmasaa pawh chu a lut ve a, a hmu a, a awi a. Mitthi zing ata a tho 
leh tur a m tih Pathian Lehkha Thu kha an la hre si lo. Chutichuan, zirtirte 
chu anmahni inah an haw leh ta a. 


Nimahsela, Mari chu pawnah thlan kiangah tap chungin a ding a; tichuan 
tap chungin a kun a, thlan chhung chu a bih a; tin, vantirhkoh pahnih puan 
var sinin, Isua ruang zaihna hmunah chuan, pakhat a lu lamah, pakhat a ke 
lamah thu a hmu a. Tin, anni chuan a hnenah, "Hmeichhia, engatinge 1 
tah?" an tia. Ani chuan an hnenah, "Ka Lalpa an kal bopui a, an dahna 


chin ka hriat loh avangin," a ti a. Tin, chutia a sawi veleh a hnung lam a 
hawi a, Isua ding a hmu a, Isua a ni tih a hre si lo va. Isuan a hnenah, 
"Hmeichhia, engatinge 1 tah? Tunge i zawn?" a ti a. Ani chuan, huan 
enkawitu emaw a tia, a hnenah, "Ka pu, amah heta ta i kalpui a nih chuan, 
i dahna chin mi hrilh ang che, chutichuan ka la ang," a ti a. 


Isuan a hnenah, "Mari," a tia. Ani chu a hawi a, a hnenah Hebrai tawngin, 
"Rabbom," a ti a; (chu chu Zirtirtu tihna a ni a). Tin, Isuan a hnenah, "Mi 
vuan tawh suh; tun thleng pawhin Pa hnenah ka la lawn chho lo a ni; 
amaherawhchu ka unaute hnenah va kal la, an hnenah, 'Ka Pa, in Pa, ka 
Pathian, in Pathian hnenah ka lawn chho dawn,' a ti e, ti rawh," a ti a. 


Mari Magdalini chu a va kal a, zirtirte hnenah, "Lalpa chu ka hmu ta," a ti 
a, a hnena thu a sawiziate pawh chu a hrilh a. Tin, chu mi ni, ni sarih mi 
hmasa berah, khua a lo tlai lamin, Judate hlauh avanga zirtirte awmna 
kawngkharte chu an khar hnu chuan, Isua an zingah a lo ding a, an hnenah, 
"In chungah thlamuanna awm rawh se," a ti a. Tin, chu chu a sawi zawh 
chuan a kut leh a nak an hnenah a entir a. Tin, Lalpa chu an hmuh chuan 
zirtirte chu an lawm ta a. Tin, Isuan an hnenah, "In chungah thlamuanna 
awm rawh se; Pain kei mi tir ang bawkin ka tirh che u hi," a ti leh a. Tin, 
chung thu chu a sawi zawhin an chungah a thaw a, an hnenah "Thlarau 
Thianghlim nei rawh u; tu sual pawh in ngaihdam apiang, ngaihdam a ni 
ang; tu sual pawh in ngaihdam loh apiang, ngaihdam loh a ni ang," a ti a. 


Tin, Isua a lo kal lai khan sawm leh pahnihte zinga tel ve Thoma, Phira an 
tih chu, an hnenah a awm ve lo va. Chutichuan, zirtir dangte chuan, a 
hnenah, "Lalpa chu kan hmu ta," an ti a. Nimahsela, ani chuan an hnenah, 
"A kuta thir khenna serte kha ka hmuh a, thir khenna serahte chuan ka 
kutzung ka khawih luh a, a naka ka zen meuh loh chuan, ka ring lo vang," 
a tia. 


Tin, ni riat hnuah, a zirtirte chu in chhungah an awm leh a, Thoma pawh 
an hnenah a awm ve a. Tin, Isua a lo kal a, kawngte chu khar a ni si a, an 
zingah a lo ding ta a, an hnenah, "In chungah thlamuanna awm rawh se," a 


tia. Tin, Thoma hnenah chuan, "I kutzungin han khawih la, ka kutte en 
rawh, 1 kut han ban la, ka nakah zen rawh; ring lovin awm suh la, ring 
rawh," a tia. Thoman a hnenah, "Ka Lalpa leh ka Pathian 1 ni," a tia, a 
chhang a. Isuan a hnenah, "Nang chuan mi hmuh avangin i ring a ni, hmu 
lova ring apiangte chu an eng a thawl e," a ti a. 


Tin, Isuan zirtirte hmaah chuan chhinchhiahna dang tam tak a ti teuh va, 
chung chu he lehkhabuah hian ziak a ni lo; nimahsela, heng hi, Isua chu, 
Krista, Pathian Fapa a ni tih in rinna tur leh, in rin a, a hminga nun in 
neihna turin ziak a ni. 

Chu mi hnuah chuan, Tiberia dilah Isua a zirtirte hnenah a inlar leh a; heti 
hian a inlar: Simon Petera te, Thoma Phira an tih te, Galili rama Kana 
khuaa mi Nathanaela te, Zebedaia fapa pahnih te, a zirtir dang pahnihte 
nen an awm khawm a. Simon Petera chuan an hnenah, "Sangha manin ka 
kal dawn e," a ti a. Anni chuan a hnenah, "Kein pawh i hnenah kan kal ve 
ang," an tia. Tin, an kal chhuak a, lawngah an chuang a; chu mi zan chuan 
engmah an man lo. 


Tin, khawfing chahin Isua tiauphovah a ding a; nimahsela zirtirte chuan 
Isua a ni tih an hre si lo. Tin, Isuan an hnenah, "Naute u, ei tur engilo in nei 
em?" a tia. Anni chuan a hnenah, "Nei lo," an ti a, an chhang a. Tin, ani 
chuan an hnenah, "Lawng sir ding lamah khan len deng ulang in hmu ang," 
a tia. Tin, an deng a, sangha tam avangin an hnuk chhuak zo ta lo va. 


Chutichuan, zirtir Isuan a hmangaiha khan, Petera hnenah, "Lalpa a mh 
saw," a tia. Chutichuan, Lalpa a ni tih Simon Peteran an hriat veleh, a 
kawr a veng a, (saruaka awm a ni si a), dilah a zuang thla ta a. Nimahsela, 
zirtir dangte chuan lawng te tak te chuan, len sangha chawpa hnuk chungin 
an rawn pan a, (khawmual atangin an hia si lo va, tawng zahnih emaw lek 
a ni a). 


Tin, khawmuala an chhuah veleh, chutah chuan meihawla mei chhem an 
hmu a, a chunga sangha leh chhangper rawh nen. Tin, Isuan an hnenah, 
"Tunah in sangha man kha a then han la rawh u," a ti a. Chutichuan Simon 
Petera a va chuang a, len chu sangha lian pui puia khatin khawmualah a 
hnuk chhuak a, za leh sawmnga leh pathum a ni; chuti zozai chu awm mah 
sela len chu a tet si lo. Tin, Isuan an hnenah, "Tukthuan lo ei rawh u," a ti 
a. Tin, zirtirte zingah tumahin a hnenah, "Tunge 1 nih?" tiin an zawt ngam 
lo, Lalpa a ni tih an hre reng a. Tin, Isua a lo kal a, chhangper chu a la a, 
an hnenah a pe a, sanghate pawh chu chutiangin a pe bawk a. Chu chu 
Isua mitthi zing ata a thawh leh hnua, a zirtirte hnena a inlar a vawi 
thumna a ni. 


Tin, tukthuan an ei zawhin, Isuan Simon Petera hnenah chuan, "Simon, 
Johana fapa, hengte ai hian nangin kei mi hmangaih zawk em?" a ti a. Ani 
chuan a hnenah, "Aw, Lalpa; ka ngaina che tih 1 hria e," a tia. Ani chuan a 
hnenah, "Ka beram note chawm rawh," ati a. Tin, a vawi hnihnaah, a 
hnenah, "Simon, Johana fapa, nangin kei mi hmangaih em?" a ti leh a. Ami 
chuan a hnenah, "Aw, Lalpa; ka ngaina che tih 1 hria e," a ti leh a. Ani 
chuan a hnenah, "Ka beramte enkawl rawh," a ti a. Tin, a vawi thumnaah 
chuan a hnenah, "Simon, Johana fapa, nangin kei mi ngaina em?" a ti a. 
Tin, a vawi thumnaah, "Nangin mi ngaina em?" a hnena a tih avang chuan 
Petera a lungngai a, a hnenah "Lalpa, engkim 1 hria a, ka ngaina che tih 1 
hria e," a tia. 


Isuan a hnenah, "Ka beramte chawm rawh. Tih tak meuhvin, tih tak 
meuhvin ka hrilh a che, I naupan lai khan i taiah 1 inhreng a, 1 duhna 
apiangah i kal thin a; nimahsela, i upat hunah i kutte 1 phar ang a, mi 
dangin an hren sak ang chia, i duh lohna lamah an kai ang che," a ti a. 
(Chung thu chu eng tiziaa thiin nge Pathian a chawimawi ang tih hriattirna 
a sawi a ni). Tin, chu chu a sawi zawhin, a hnenah, "Mi zui rawh," ati a. 
Tin, Petera chu a hawi a, Isuan zirtir a hmangaih, zanriah ei laia a awm 
nghenga lo thle pheia, "A mantirtu tur che chu tu ber nge ni?" titua khan, a 
rawn zui a hmu a. Tin, Peteran ani chu a hmu a, Isua hnenah, "Lalpa, he 


mi hian engnge a tih ang?" a ti a. Isuan a hnenah, "Ka lo kal leh thlenga 
awm rengah phei duh ila, chu chu enga 1 hman tur nge ni? Nangin mi zui 
mai rawh," a tia. Chutichuan, chu zirtir chu thi lo turin a thu chu unaute 
zingah chuan a thang ta a; nimahsela, Isuan a thi lo vang tih a hnenah a 
sawi si lo, "Ka lo kal leh thlenga awm rengah phei duh ila, chu chu enga 1 
hman tur nge ni?" a ti mai a ni si a. 


Chu zirtir chu heng thu hriattirtu leh ziaktu hi a ni; a thu hriattir hi dik tak 
a ni tih kan hria e. Tin, heng lo hi Isua thiltth a dang tam tak a la awm, 
chung chu ziak fai vek ni dawn sela, lehkhabu ziak tur zawng zawng chu 
khawvelah pawh hian lengin ka ring lo. 


